Simpan Uncang Teh Terpakai. Ini Anda Boleh Lakukan Di Rumah!

Menikmati secawan teh uncang memang memberikan kesegaran dan membuatkan kita lebih bertenaga. Selain dari dibuat minum, sebenarnya uncang teh boleh berperanan lebih besar untuk melengkapkan kehidupan kita. Nak tahu apa yang boleh dilakukan oleh uncang teh untuk anda?

1. Melegakan iritasi/kecederaan di bahagian kulit

Uncang teh sangat berkesan memberikan kelegaan dan mengurangkan kesan sakit akibat kulit terbakar kerana sinaran matahari, lebam, kesan gigitan nyamuk dan radang kesejukan.

Caranya: Ambil satu uncang teh dan basahkan dengan menggunakan air sejuk/air aliran paip sinki. Setelah itu tekap/tekankan pada permukaan kulit yang tercedera itu. Anda juga boleh menggunakan uncang teh untuk menghilangkan kesan lingkaran hitam bawah mata dan bintik hitam pada kulit wajah.

2. Menghapuskan bau kasut

Uncang teh mempunyai kuasa ajaib yang dapat menarik atau menyerap bau yang kurang menyenangkan. Ini termasuklah digunakan untuk menyingkir bau masam/cagu di dalam kasut

Caranya: Masukkan uncang teh yang kering ke dalam kasut anda. Dan biarkan semalaman.

3. Mengharumkan peti sejuk

Selain dari penggunaan baking soda, anda boleh juga menggunakan uncang teh.

Caranya: Masukkan beberapa uncang teh ke dalam sebuah bekas terbuka. Masukkan ke dalam peti sejuk . Bau peti sejuk tidak lagi dikesan selepas itu.

4. Membersihkan minyak dan kotoran degil pada pinggan mangkuk

Tidak dinafikan kotoran degil dan minyak memang sukar ditangani jika anda terlewat membasuh perkakas tersebut. Namun dengan uncang teh ia berkesan menghapuskan masalah tersebut

Caranya: Rendamkan pinggan mangkuk yang kotor tersebut semalaman di dalam sinki yang telah dipenuhkan dengan air. Letakkan beberapa uncang teh. Esok harinya, anda akan mendapati kotoran tersebut mudah ditanggalkan!

5. Menjauhkan serangga/haiwan perosak

Haiwan perosak seperti tikus, labah-labah dan sebagainya kerap mendidiami kawasan rumah yang tersembunyi seperti di dalam kabinet dapur.

Caranya: Letakkan beberapa uncang teh ke dalam kabinet dapur dan kawasan yang berpotensi dihadiri haiwan perosak berkenaan.

Hot wheels koleksinya bukan sahaja diminati kanak-kanak sahaja malah golongan dewasa. Tapi jangan tak sangka ada juga wanita yang meminati koleksi kereta miniature ini. Yang menjadi pening adalah apabila koleksi yang dikumpulkan dah terlalu banyak. Takkan nak simpan je dalam kotak bertutupkan. Koleksi hot wheels ni perlu lah dipamerkan. Barulah nilai sentimentalnya dapat dinikmati dan dihargai.

Nak pamerkan, tak semestinya perlu almari atau rak mahal. Apa kata kita DIY sendiri je rak pameran koleksi Hot Wheels

RAK KASUT

Paling bijak, jimat dan cantik. Apa kata guna rak kasut kayu. Rak kasut ni boleh di dapatindi kedai-kedai keperluan harian. Harganya pun tak mahal. Kalau pandai cari, harganya boleh dapat RM 19.00 sahaja

RAK PISAU METAL

Pilihan buat anda yangbmementingkan kekemasan dan ada duit lebih. Boleh lah gunakan rak pisau yang ada megnet ni.

Picture ledge

Rak pameran gambar ni boleh di dapati di ikea pada harga RM 20++ untuk satu batang. Ada warna hitam dan putih. Ikut kesesuaian koleksi anda.

PENGGULUNG TISU

PLASTIC SHOWER PENAL HOLDER THINGIE

Bagi anda yang tak suka buka label pembungkus Hot Wheels kerana khuatir nilainnya jatuh, kaedah pameran koleksi ini paling bersesuaian. Plastik atau getah ni kebiasaanya digunakan pada penal-penal kaca seperti yang terdapat pada bilik shower kaca. Mudah didapati di kedai Hardware.

Cicak yang merupakan sejenis haiwan reptilia berdarah sejuk dan bertelur. Reptilia ini mampu memanjat dinding yang tegak dan licin seperti cermin. Kajian yang dilakukan oleh pakar sains mendapati bahawa telapak kaki cicak mempunyai rerambut halus yang mewujudkan daya lekatan pada tahap nano. Cicak juga mempunyai keupayaan untuk memutuskan ekornya apabila diancam. Dengan itu, musuhnya akan terperanjat ketika ekornya mengeliat-geliat sementara cicak melarikan diri. (Wikipedia)

Dirumah, cicak dianggap binatang yang kotor dan mengganggu ketenteraman keluarga. Jadi bagi membantu menyelesaikan masalah ini, Puan Hani Mynis ada membuat satu perkongsian yang amat berguna buat kita semua. Jom kita semak.

Pengurusan cicak di kediaman

Hani tahu ramai yang tunggu hani post pasal pengurusan cicak kat rumah ni. Hani anti kat cicak ni bukan lah sebab semata-mata sebab geli dengan cicak tapi najis nya yg merata-rata tu mengotorkan dan susah nak dibersihkan bila dah kering

Punyalah hani anti (dan geli ) dengan cicak, ha hambik satu post hani buat khas utk dia haha

Sebelum hani kongsi macam mana nak elak atau taknak cicak masuk rumah ni, jom kita berkenalan dengan cicak ni dulu. Kita dah kenal dia baru kita boleh “hapus”kan dia hehe

Biodata cicak

Makanan cicak : binatang/serangga kecil seperti semut, nyamuk, lalat, kumbang, unggas, labah-labah kecil.

Pemangsa cicak : burung

Habitat cicak : Tempat yang hangat (disebabkan sekarang ni kan musim hujan sebab tu banyak cicak masuk rumah, dorang sejuk kat luar tu ), belakang almari, belakang tv, sekitar peti ais, sekitar lampu, belakang bingkai gambar dan cermin.

Kesukaan : persekitaran yang kotor, tempat yang berbau hapak seperti timbunan kertas terutamanya surat khabar, timbunan kasut, timbunan baju

Kebencian : bau yang tengik seperti bau bawang merah, bawang putih, tembakau, cuka, ubat gegat

10 cara nak elakkan cicak berkampung kat rumah kita

1.Hilangkan bekalan makanan cicak kat rumah kita , iaitu kita uruskan dulu masalah nyamuk dan semut yang banyak kat rumah. Gunakan racun semut (yang jual sepeket rm1 tu sangat berkesan) dan hapuskan tempat pembiakan nyamuk. Bila bekalan makanan dia takda kat rumah kita automatik cicak akan berkurang atau takda lansung. Hani gunakan cara ni juga yang menyebabkan kat rumah hani susah nak jumpa cicak

2. disebabkan cicak takut kat burung, bela burung kat rumah! Eh eh haha takyah sampai cmtu sekali memadai sediakan jejak burung seolah2 ada burung kat rumah kita dgn cara :

3. Disebabkan cicak suka lepak belakang almari dan bingkai cermin dan dinding, semasa susun atur perabot jangan rapatkan perabot kat dinding. Jarakkan dalam 10 cm dari dinding. Kalau kat rumah banyak cicak, kurangkan perhiasan sangkut2 mcm bingkai cermin dan gambar.

4. Jaga kebersihan rumah, pastikan tong sampah bertutup. Sebab bila sampah dan sisa makanan tarik perhatian lalat, automatik cicak pun datang ramai2 panggil geng dia sbb banyak makanan dia kat rumah tu haha

5. Elakkan suka melonggok barang samada kain-kain, kertas dan kasut. Kitar semula surat khabar lama. Re-organise semua barang supaya teratur dan berada di “rumah” dan tempat khas utk setiap barang2.

6. Letakkan beberapa ulas bawang putih atau hirisan bawang merah dalam kabinet. Tapi ini kena berhati-hati sebab perlu ditukar selang 3 hari. Kang membusuk lain pulak jadinya.

7. letak ubat gegat dalam kabinet atau laci. Tapi laci/kabinet berisi makanan tak digalakkan.

8. lap permukaan meja makan/ kaunter kabinet dengan semburan campuran cuka (diy surface cleaner, resepi kat caption gambar) utk elakkan cicak melintas atas meja makan kita

RESIPI DIY SURFACE CLEANER

250ml air biasa (air paip)
50ml cuka (cuka murah2 je cuka sintetik pn ok)
3 sudu plastik dish soap (hn guna Joy)
1 sudu plastik dettol

9. guna pelekat perangkap lalat. Boleh beli di Eco. Tampalkan di sebelah peti ais atau belakang tv, bingkai cermin atau gambar. Cicak akan melekat kat atas pelekat tu dan kita boleh buang bila dah ada beberapa cicak melekat. Tak digalakkan utk org penggeli cicak mcm hani hahaha hani x berani buat ni

10. bela kucing sbb kucing boleh tolong tangkap cicak, bukan setakat cicak kadang2 sumpah2 pun dorang boleh “hadiahkan” kat tuan dia

So pilihlah cara yg mana satu yg nak diguna utk singkirkan cicak kat rumah.

Semoga bermanfaat.

Feature wall menggunakan konsep wainscoting memang tidak asing. Tapi, corak Honey comb atau sarang lebah memang tengah in dan trendy. Tak kiralah menggunakan wallpaper, cat mahupun jubin, corak ini kelihatan lebih moden jika dipadankan dengan rona-rona yang berani seperti yang dilakukan oleh Myra Zulkuifly.

Our inspiration which is from one of the restaurant in Milan macam gambar dibawah

teknik ini memerlukan lebih banyak kayu berbanding teknik wainscoting European style yang selalu orang buat. Total kayu 1 kaki yang digunakan adalah 127 batang. Ambil masa 5 hari untuk siapkan sebab nak potong kayu yang banyak dan sudutnya perlu tepat. Untuk kemasan cat, saya menggunakan Nippon Paint Code Red Martini. Kos keseluruhan adalah RM 350.

Untuk cara-cara buat dinding honeycomb ni, boleh liat video TikTok yang disediakan


Tahukah Anda Bagaimana Warna Mampu Mempengaruhi Kesihatan Mental

Dalam diam, sudah satu setengah tahun kita berada dalam belenggu pandemik COVID-19. Bagi kebanyakan kita, duduk di rumah menjadi langkah terbaik kita untuk membantu membendung penularan virus. Ia juga bermakna, selama itulah kita merenung empat dinding yang sama, yang boleh memberi impak kepada kesihatan mental kita. Topik kesihatan mental kini kian mendapat perhatian dan kita sekarang lebih peka akan kesan Perintah Kawalan Pergerakan (PKP) ke atas kesejahteraan kita secara menyeluruh. Ini juga menimbulkan persoalan, apakah yang boleh dilakukan untuk menyesuaikan ruang kediaman supaya kita dapat mengharungi fasa berkurung di rumah ini dengan lebih baik?

Kajian menunjukkan bahawa warna adalah faktor yang penting ketika mempertimbangkan bagaimana persekitaran boleh mempengaruhi kesihatan mental kita. Pada dasarnya, kita perlu memerhatikan bagaimana pelbagai warna boleh mempengaruhi keadaan minda – termasuklah emosi dan tingkah laku kita. Apabila berhadapan dengan pandemik sejagat yang berlarutan ini, perhatian perlu diberikan kepada kesihatan dan kesejahteraan. Ini digambarkan dalam Matlamat Pembangunan Lestari Pertubuhan Bangsa-Bangsa Bersatu (SDG), di mana salah satu fokusnya adalah untuk memastikan kehidupan yang lebih sihat sambil meningkatkan kesejahteraan pada semua peringkat umur (SDG 3) sebagai sebahagian daripada kerangka pembangunan lestarinya.

Kajian warna menunjukkan bahawa biru dan hijau boleh menghasilkan suasana yang menenangkan, jingga dan kuning sebagai perangsang selera, merah dan merah jambu sebagai pembangkit semangat dan tenaga dan ungu untuk meningkatkan kreativiti dan produktivitii. Namun, perasaan setiap orang terhadap warna adalah unik kerana ia biasanya berlandaskan pengalaman peribadi atau budayaii. Memandangkan warna mempunyai impak yang besar pada emosi, perasaan dan tingkah laku, maka ada baiknya kita menyelidik warna-warna yang boleh mempengaruhi kesihatan mental kita secara positif sepanjang tempoh PKP ini.

Dulux, jenama cat hiasan terkemuka dari AkzoNobel, menawarkan lebih daripada 2,000 pilihan warna. Kaleidoskop warna dan rona ini boleh membantu mengubah ruang kediaman untuk memenuhi keperluan peribadi setiap orang. Pelbagai produk juga menawarkan fungsi yang dipertingkatkan, seperti ciri antibakteria dan kalis noda dalam Dulux EasyCleanTM. Apabila disapukan dengan betul, satu lapisan perlindungan akan terbentuk yang menghalang pertumbuhan bakteria dan boleh menangkis noda secara berkesan. Kedua-dua ciri antibakteria dan kalis noda ini sangat berguna dalam kediaman yang mempunyai anak-anak kecil.

Apabila warna menjadi penting

Dalam soal pemilihan warna, memilih rona hijau bumi dan menggandingkannya dengan rona biru boleh memberikan suasana yang santai dan menyegarkan untuk minda dan tubuh. Kita lihat bilik tidur, contohnya. Di sinilah tempat untuk kita tidur dan mencergaskan kembali tubuh. Inilah ruang yang sepatutnya mewujudkan ketenangan untuk memboleh kita mendapat tidur yang lebih berkualiti. Contohnya, bilik tidur yang menggunakan nada warna biru redup yang menenangkan seperti Brooding Storm (87BG 27/077) yang digandingkan dengan warna hijau cerah seperti Grey Jeans (45GY 55/052) boleh mewujudkan suasana yang tenang dan damai untuk badan berehat selain mengurangkan tekanan dan kegelisahan.

Gambar 1: Bilik tidur yang tenang dicat dengan Brooding Storm (87BG 27/077) dan Grey Jeans (45GY 55/052)

Ruang lain di mana ramai daripada kita menghabiskan banyak masa dan tenaga ialah bilik belajar atau pejabat di rumah. Inilah ruang di mana kita biasanya berada pada tahap paling produktif, maka penting untuk menjadikan ruang ini sebagai persekitaran yang merangsang kreativiti. Padanan ungu lembut dan warna-warna pudar atau keputihan seperti Timescape (70YR 50/086) sebagai latar dinding utama dan After the Rain (10YR 73/038) untuk siling adalah paling sesuai dalam mewujudkan persekitaran yang menenangkan dan produktif di mana orang dewasa dan kanak-kanak boleh bekerja dan belajar. Keanggunan warna putih melengkapi ungu lembut dan memberikan ruang ini nilai estetika yang tidak lapuk dek zaman, di samping turut mendorong kreativiti dan produktiviti.

Foto 2: Ruang belajar yang menenangkan dicat dengan Timescape (70YR 50/086) dan After the Rain (10YR 73/038)

Sekarang mari kita beralih ke ruang tamu pula. Ia sepatutnya mempunyai persekitaran yang meriah dan menarik, kerana ruang tamu adalah tempat untuk kita bersosial dan menghabiskan banyak masa bersama. Menggunakan rona tanah seperti Warna Pilihan Tahunan (Colour of the Year) Dulux, Brave Ground (juga dikenali sebagai Wright Stone 10YY 30/106) boleh mewujudkan suasana yang diinginkan.

Gambar 3: Ruang tamu yang terbuka di latari warna Brave Ground atau Wright Stone (10YY 30/106)

“Apapun warna yang anda putuskan, penting untuk diingatkan bahawa warna yang kita pilih sebagai latar dinding memainkan peranan utama dalam mengekalkan kesejahteraan mental kita secara keseluruhan. Dan AkzoNobel berbesar hati membantu para pelanggan mencipta ruang kediaman yang sempurna untuk mereka,” kata Heleen van Gent, Pengarah Kreatif Pusat Aestetika Global AkzoNobel. “Inilah sebabnya AkzoNobel melancarkan Warna Pilihan Tahunan (Colour of the Year) setiap tahun, untuk membolehkan pelanggan mengecat rumah mereka dengan warna yang relevan dan benar-benar menggambarkan suasananya,” tambahnya.

Malah, kajian warna berkenaan selari dengan pendekatan syarikat terhadap kelestarian. Dikenali sebagai ‘People. Planet. Paint.’ ia direka bagi memastikan produk AkzoNobel mempunyai impak yang positif. Ini termasuklah menjaga dan mengutamakan kesihatan serta kesejahteraan manusia di mana sahaja, di samping menyediakan penyelesaian lestari melalui inovasi berterusan. Sementara itu, inisiatif global syarikat ‘Let’s Colour’, telah mengubah dan meningkatkan kehidupan masyarakat selama lebih daripada 10 tahun, menggunakan kuasa cat untuk menjadikan ruang kediaman lebih ceria, sesuai didiami dan menyenangkan.

Tidak dinafikan, masih ada segelintir di kalangan anda yang masih menggunakan lampu jenis kalimantang yang biasa di rumah meski zaman masa kini telah berubah dengan adanya pelbagai teknologi terkini seperti penggunaan lampu Light Emitting Diode atau bagi singkatannya LED.

Seperti umum mengetahui, penggunaan lampu LED ini sememangnya sangat bagus untuk digunakan kerana ia boleh menjimatkan kadar penggunaan kuasa elektrik. Oleh itu, orang ramai sememangnya digalakkan untuk menggunakan lampu LED ini di rumah.

Jadi, bagaimana cara yang boleh anda lakukan agar lampu jenis kalimantang di rumah anda masih boleh digunapakai tanpa menukar kepada lampu baharu? Jangan bimbang, caranya mudah sahaja.

Apa yang perlu anda lakukan adalah menukar lampu kalimantang anda kepada jenis lampu LED. Ingin tahu bagaimana caranya? Mari IMPIANA kongsikan bersama anda.

Anda boleh mengetahui caranya dengan menonton video segmen Tip Impiana kali ini pada pautan di bawah;

Siapa saja yang tidak geli pada tikus? Haiwan perosak yang kotor dan membiak dengan cepat ini dikatakan boleh mendatangkan pelbagai penyakit merbahaya termasuklah menjadi pembawa virus Henta yang telah membunuh seorang lelaki dari China baru-baru ini.

Kehadiran tikus dalam sesebuah kediaman dianggap sebagai bala kerana haiwan ini amat sukar untuk dibasmi, memandangkan jangka hayat tikus adalah lebih panjang berbanding mana-mana haiwan perosak yang lain. Jadi tak hairanlah jika anda lihat tikus dirumah makin hari makin banyak dan makin ligat mendatangkan masalah.

Dan disebabkan itu jugalah kita perlu cari jalan yang lebih efektif untuk menghapuskan terus haiwan menggelikan ini dari kediaman kita. Ada beberapa cara tradisional yang boleh anda lakukan untuk menghalau tikus seperti menggunakan racun tikus dan perangkap tikus. Tetapi tahukah anda, kita juga boleh menggunakan bahan semulajadi untuk membasmi dan mengusir tikus-tikus ini?

Berikut ada beberapa bahan yang boleh anda cuba :

Daun Pandan Daun ini bukan sahaja berkesan menghalau serangga malah anda juga boleh gunakan daun pandan untuk menghalau tikus. Bau wangi daun pandan mengandungi bahan kimia beracun buat haiwan perosak ini. Untuk bau yang lebih kuat menyengat, tumbuk daun pandan separa hancur atau letakkan sahaja pada sarang tikus di kediaman anda.

Serai Wangi
Serai mengandungi zat penyembuhan antiseptik yang mampu menghapus kuman dan bakteria selain dapat menghapuskan bau busuk. Bagi anda yang ingin menghalau tikus, semburkan sahaja serai wangi ke tempat yang disyaki menjadi markas mereka dengan kerap. Lama-lama tikus pun tak tahan dengan dan akan terus keluar dari rumah anda.

Kulit Durian
Selain bau durian yang kuat dan menusuk hidung, kulit berduri Raja Buah ini juga akan membuatkan tikus ‘taubat’ nak masuk ke rumah. Anda hanya perlu letakkan potongan kulit durian di tempat yang selalu terlihat tikus. Letak kulit nya saja ya, isi buah anda boleh makan sepuasnya.

Buah Mengkudu
Sifat nuah noni atau buah mengkudu yang antimikrobia, antibakteria dan anti-inflamasi menjadikannya sesuai untuk bertindak sebagai racun haiwan. Satu kajian telah dibuat dan didapati serangga seperti ulat yang telah termakan daun yang diaplikasikan dengan zat inseptik mengkudu menjadi pucat dan tidak lalu makan. Mengkudu sangat berkesan melemahkan serangga dan haiwan-haiwan perosak seperti tikus.

Minyak Daun Pudina
Bau pudina yang seakan ‘berangin’ dan kuat tidak digemari tikus. Jadi salah satu cara lagi untuk anda cuba adalah dengan menyapukan minyak daun pudina pada kawasan tikus berkeliar.

Kapur Barus
Pecahkan kapur barus kemudian letakkan pada tempat persembunyian tikus. Bila dah habis, tambahkan lagi sehingga akhirnya tikus mati dan terhapus. Tetapi anda perlu lebih cermat dengan penggunaan kapur barus kerana ia bukan sahaja bahaya untuk tikus malah, bahan ini juga bahaya untuk manusia jika terdedah dalam jangka masa yang lama.

Jadi inilah antara bahan yang berkesan menghalau dan membasmi tikus dirumah. Selamat mencuba!

Dah bertahun-tahun guna ketuhar gelombang mikro atau microwave dirumah tapi tak pernah sekali pun terfikir nak cuci. Kadangkala, sampai ada kesan hitam pada bahagian dlam akibat daripada sisa makanan yang tertinggal.

Dan bagi sesetengah pengguna pula, mungkin tidak pasti bagaimana cara nak bersihkan microwave dengan mudah. Jadi kali ini IMPIANA kongsikan dengan anda trik dari seorang pengguna Facebook yang mencuci microwave miliknya hanya dngan menggunakan lemon. Jom kita cuba!

Keadaan sebelum.

Tips Bersihkan dan Wangikan Microwave

1⃣ Ambil mangkuk dan letakkan air separuh sahaja

2⃣ Perah dan letakkan hirisan lemon dalam air tersebut

3⃣ Masukkan dalam microwave.

4⃣ On kan selama 5 minit.

5⃣ Tunggu 2 minit sebelum buka microwave (untuk pastikan wap air tersebut tak keluar dari microwave)

6⃣ Lap microwave dengan kain bersih. Senang betul tak yah nak sental kerak-kerak dan sisa minyak tu. Bau pun harum semerbak lemon gitu.

Siap!

Senang dan cepat kan?

Nota kaki.

Nak guna soda bicarbonate pun boleh juga.
Belajar sesuatu?

Salinda Sopian
Jom cuci microwave


Hasil Makeover Rumah Sub-Sale Ini Berubah Wajah Jadi Lebih Menarik Dalam Masa Sebulan!

Ramai orang takut untuk membeli kediaman sub-sale kerana dikhawatiri kedaan rumah yang tidak lagi dapat diselamatkan. Tetapi sebenarnya, tidak semua rumah sub-sale itu dalam keadaan teruk. Ada juga yang masih dalam keadaan boleh tinggal dan tidak banyak yang perlu dibetulkan.

Rumah dengan keluasan 20×50 kaki persegi tersebut merupakan rumah jenis memanjang dan mengambil masa lebih kurang 1 bulan untuk disempurnakan. Dengan konsep pilihan moden minimalis, kebanyakkan inspirasi dekorasi ruang didapatinya melalui perkongsian rakan-rakan di facebook selain mencari idea melalui IMPIANA.

Ketika ditanya tentang runag kegemarannya, Puan Diana amat sukakan ruang tamu beliau yang dihias ringkas tetapi amat selesa, memandangkan ruang ini merupakan tempat tumpuan buat ahli keluarga berkumpul. Rona neutral yang dipilih membangkitkan rasa nyaman ketika berada di ruang tersebut.

Berikut merupakan koleksi gambar “Sebelum & Selepas” kediaman Puan Diana yang dikongsi beliau dengan IMPIANA

LUAR RUMAH

RUANG TAMU/ RUANG MAKAN

DAPUR

DIY Pembahagi Ruang Dari “U” PVC, Modal Tak Sampai RM 1K. Layout rumah sekarang jenis open konsep. Dari ruang tamu, terus nampak dapur. Ia bertujuan memberi impak visual ruang yang luas dan besar. Ruang jenis terbuka ni banyak kelebihan sebeanrnya. Antaranya ruang tamu dan dapur kelihatan lebih luas, menggalakkan kawasan dapur sentia bersih, memudahkan interaksi, memudahkan pemantauan anak ketika si ibu di dapaur dan sebagainya.

Namun, bagi masyarakat melayu ia sesuatu yang kurang praktikal. Ini kerang ruang dapur menjadi kurang privasi dan aroma masakan lebih mudah terbebas dan menyerap keseluruh ruang kediaman.

Ia bukan sahaja mudah untuk DIY, kos pembinaan juga murah. Hasilnya, terbina ruang pembahagi yang versatil dan moden. Walaupun masih terdapat ruang polos, ia memberi semi privasi dan secara tidak langsung membezakan jenis penggunaan sesuatu ruang.

Guna 2×4 UPVC pipe. Kegunaan asal paip ni adalah untuk hydroponic (beli yang belum ditebuk lubang). Nak bagi cantik lagi divider ni, kita wrap dengan wall sticker.
Kos barang untuk siapkan 20 batang column divider ni dalam RM966.

RM 640
– 60 meter UPVC Pipe, jointer dan end cap (saya beli cash n carry dari MYC Hydroponic Farm di Bandar Rimbayu. Dalam shopee ada juga dijual. Search ‘hydroponic tube’ dan beli tube yang belum dilubangkan).

RM 208
– 30 meter wallpaper/wall sticker (saya beli dari shopee). Wall sticker ada lebih dalam 10 meter lagi sebab plan asal nak wrap column tu end to end. Tapi cantik plak bila atas warna lain dan bawah warna lain😁.
Selebihnya kos untuk tools; drill bit, glue, xbond, etc.

Bahan-bahan:

2×4 UPVC 2 meter
2×4 UPVC 1 meter
Extension jointer/socket
End cap

1. 1/3 end cap tu perlu dipotong.
2. Tebuk lubang pada floor tile guna tile/glass bit dan juga lubang pada bahagian atas guna masonry bit.
3. Masukkan wallplug.
4. Lekatkan end cap pada permukaan lantai dan beam/siling guna xtraseal xbond.
5. Skrukan end cap tersebut.
6. Letak pvc glue pada both end cap.
7. Then slot in column divider tu dalam end cap.
8. Pasangkan semula 1/3 endcap yang telah dipotong tadi pada tempatnya menggunakan pvc glue.
9. Tambahan paku rivet boleh digunakan bagi mengukuhkan lagi sambungan atas dan bawah column divider.
10. Kemasan akhir, letak silicone pada gap yang ada antara end cap dan lantai/beam.
Jadilah dapat siapkan column divider macam ni daripada tukang amatur yang tak bertauliah..hehe
Sila ambil maklum bahawa material jenis ini tidaklah sekukuh solid wood tapi ianya tetap serve its purpose as space divider. Berpada dengan kos barang dan statusnya sebagai ‘divider bajet’.

Paip dah siap sambung dan wrap column dengan wall sticker
Sebelum pasang
End cap yang telah dilekatkan pada permukaan lantai
End cap pada beam
Dah siap pasang end cap atas dan bawah, then boleh slot in the upvc pipe
Letak semula 1/3 end cap yang telah dipotong tadi pada tempatnya

Isi nanas kita makan. kulitnya kita kitar semula. Dari nanas ia datang, kepada nanas juga ia kembali.

Bahan-bahan:
1kg kulit nanas
1 kg gula merah
1 botol yakult
air hujan/air mineral

Cara-cara:
1. Kisar kulit nanas dengan air hujan atau mineral
2. larutkan gula merah dan yakulut sikit demi sedikit
3. Peram bancuhan di kawasan teduh selama 2 minggu dengan menggunakan bekas kedap udara
4. Buang gas perapan setiap hari dengan membuka penutup sedikit dan tutup semula. (kalau anda skip langkah ni, perapan boleh meletup dan mengotorkan seluruh ruang)
5. Lepas 2 minggu, tapis dan asingkan serdak
6. simpan air yang telah ditapis manakala serdaknya diperam semula sampai terurai 100%

Cara guna:
Ambil 10ml pati air nanas dan bancuh bersama 1 liter air. Semburkan pada pokok nanas dan buah-buahan lain seperti jambu, limau, durian, terung, cili dan sebagainya.

Sembur pada waktu petang setiap 3 hari sekali. Kalau tak sempat, boleh buat seminggu sekali. Jika ada pokok yang sedang berputik, boleh sembur pada putik untuk lebih cantik dan buah melekat.

P/s: Sebenarnya, semua buah yang manis sesuai dijadikan baja buah. Yang penting, kerajinan. sayang kalau dibuang

Baja Dari Kulit Nanas Rahsia Lebat Dan Cantikkan Buah

Scandinavian Interior Design ini adalah rekabentuk hiasan dalaman rumah yang popular di negara-negara Eropah merangkumi negara Denmark, Norway dan Sweden. Yang menariknya tentang gaya hiasan ini, ia sebenarnya sangat popular digunakan dalam kebanyakkan dekorasi atau hiasan interior yang anda lihat pada hari ini.

Mengetahui sedikit sebanyak tentang gaya hiasan Scandinavian Interior Design, ini 10 ciri-ciri utama yang selalu digunakan.

1. Tiada Penggunaan Permaidani

Mereka tidak menggunakan karpet/permaidani, sebaliknya hanya berlantaikan kayu sahaja.

2. Cahaya dan Penyesuaian Warna

Musim sejuk sangat panjang bagi orang-orang Skandinavia, mereka lebih gemar memilih warna putih. Ini membantu ruang kelihatan cerah dan mewujudkan suasana lebih tenang.

3. Pemilihan Kayu

Kebanyakkan lantai dan dinding orang Skandinavia diperbuat daripada kayu. Selaras dengan tema mereka, kayu yang digunakan biasanya merupakan kayu ringan seperti pokok bic dan pinus.

4. Garisan

Penggunaan garisan, biasanya tidak terlalu ketara. Ia berfungsi untuk mewujudkan suasana yang lebih moden dan kelihatan tersusun.

5. Kemas dan tidak serabut

Secara tradisional, kebanyakkan rumah orang Skandinavia sangat kecil, jadi mereka menghadkan penggunan perabot dalam rumah mereka. Gunakan apa yang perlu sahaja. Konsep yang sama digunakan dalam dekorasi minimalis.

6. Penataan Lebih Ringkas

Hiasan ringkas. Kebanyakkan dinding rumah mereka kosong, kalau ada pun hanya satu atau dua perkara sahaja. Contohnya bingkai gambar. Ini mengelekkan dari kelihatan membosankan.

7. Hiasan Minimal dan Praktikal

Orang- orang Scandinavians juga gemar menyimpan benda-benda ringkas dan praktikal.

8. Cahaya semula jadi

Membiarkan sebanyak mungkin cahaya masuk ke dalam rumah, sebab itu mereka menghadkan pengguna perabot di dalam rumah. Rumah nampak lebih cerah dan terang.

9. Tumbuhan hijau

Untuk membantu menghidupkan ruang dan membawa masuk udara segar, pokok-pokok hijau juga merupakan salah satu hiasan yang digunakan dalam rumah mereka.

10. Selesa

Bukan sahaja menggunakan apa yang perlu sahaja, malah mereka mengutamakan keselesaan dalam setiap perkara yang digunakan.


Cara Paling Mudah Dan tak Perlu Keluarkan Kos Untuk Baiki Kipas Yang Berbunyi

Orang rumah bising kipas siling berbunyi

1. Off kan suis kipas. Paling tidak 1 jam tak boleh jalan on atau pusing sebab bahagian enjinnya panas sangat. Nanti akan mengakibatkan susah untuk buat kerja. Salah langkah, boleh melecur. Pastikan anda guna sarung tangan jenis kain sebagai keselamatan.

2. Cabut semua wire elektrik yang bersambung dengan supplier.
3. Buka bilah kipas untuk memudahkan anda membuat kerja sama ada untuk turunkan maupun pasang semula
4. Cabut safety cable.
5. Buka skru penutup bahagian kepala kipas
6. Letak minyak hitam kereta yang baki servis kereta pada bahagian bering yang terdapat ditengah-tengah kipas. Terbalikkan supaya minyak rata

7. Cuba pusingkan bahagian kepala kipas tersebut sehingga hilang bunyi bising
8. Lapkan lebihan minyak sebelum pasang semula kipas.

Masalah sisa-sisa serbuk detergen melekat pada drum mesin basuh sudah menjadi kebiasaan. Ditambah lagi dengan membasuh pakaian sekolah anak-anak yang bermain di padang dan sebagainya, itu menambah buruk keadaan mesin basuh anda. Bukan sahaja ia berbau busuk malah daki dan kotoran mula kelihatan. Takkan anda masih yakin mesin basuh itu boleh mencuci pakaian anda dengan bersih kan? Oleh itu, berikut ialah teknik berkesan untuk menghilangkan masalah sedemikian;

¼ cawan serbuk baking soda
¼ cawan air
2 cawan cuka putih
Span/ berus gigi lama

1. Campurkan serbuk baking soda dan cuka putih ke dalam compartment pelembut pakaian yang ada terdapat di dalam mesin basuh. (Anda akan mendapati sebatian tersebut akan menghasilkan buih-buih oleh kerana reaksi pH bahan itu. (Buih-buih ini sangat efektif untuk nyah kan bau dan singkirkan daki.

2. Tekan butang operasi seperti mana anda mencuci pakaian.Jika mesin basuh anda ada operasi butang untuk air panas, gunakan air panas. Jika tidak, tambahkan lebih kurang separuh baldi air panas.

3. Jika mesin basuh anda masih berbau busuk, sediakan cuka putih yang telah dicampur dengan air.

4. Dengan menggunakan span atau berus gigi lama, sental dan gosok bahagian dalam drum yang mungkin masih terlekat daki dan kotoran yang degil.

5. Akhir sekali, biarkan pintu mesin basuh anda tidak ditutup sebaik sahaja selesai membasuh pakaian untuk menghilangkan bau lembapan yang terperangkap di dalam mesin basuh. Teknik ini akan membantu pengudaraan yang lebih baik.

Cuaca sekarang amat panas dan tidak menentu. Kadangkala waktu malam pun boleh berpeluh. ‘Trick rumah terasa sejuk tanpa penghawa dingin ini anda harus lakukan.

Jadi, untuk menghadapi cuaca panas terik ini, anda boleh cuba ‘trick’ untuk rumah sejuk walaupun tanpa penghawa dingin.

1. Letak bantal kecil dalam peti ais
Anda boleh dapatkan jenis pad bantal kecil in di pasaran. Kegunaannya anda hanya perlu isikan air dan letak di dalam peti ais, kemudian keluarkan ia apabila hendak menggunanya. Jika terlalu sejuk, anda boleh balutkan bersama tuala.

2. Letak kipas sebelah tingkap.
Tujuan letakkan kipas berdekatan dengan tingkap adalah untuk mengeluarkan udara panas yang terkumpul di dalam bilik dan menyerap udara segar dari luar masuk ke ruang bilik.

3. Letakkan kain basah pada kaki
Kaedah paling mudah untuk sejukkan diri anda apabila terasa panas di rumah, adalah dengan melekakan kain basah pada kaki anda. Atau anda hanya perlu merendam kaki ke dalam air sejuk dan duduk berehat.

4. Gunakan Pelembab Udara atau ‘Humidifier’
Pelembap udara boleh didapati di mana-mana pusat membeli belah, ia boleh menambahkan kelembapan udara dengan titisan-titisan wap airnya. Jadi boleh letak di bilik tidur ataupun di ruang tamu.

Zaman sekarang, pengawalan elektrik tidak terkawal kerana orang sekarang banyak menggunakan elektrik dan bergantung harapan kepada elektrik. Sebagai contoh, buka TV, buka air-cond/kipas atau bermain telefon sambil cas. Itu semua faktor-faktor yang boleh menyebabkan elektrik banyak telah bazir dikeluarkan. Bila dah terjadi pembaziran, mula lah bil naik harga dari harga yang sepatutnya. Jadi, pada hari ini, saya akan menceritakan bagaimana hendak berjimat-cermat dalam penggunaan elektrik di rumah.

MATIKAN PERALATAN ELEKTRONIK YANG TIDAK DIPAKAI.

Ini yang patut dipertengahkan dan di ambil keras seriusnya. Perkara sebegini, sering dilakukan oleh masyarakat kita sekarang ini. Pendekatan paling mudah untuk menjimatkan elektrik di rumah anda adalah dengan mematikan peralatan yang tidak digunakan. Matikan kipas dan lampu apabila anda meninggalkan bilik, atau penapis air apabila anda keluar. Selain itu, ingat untuk mematikan suis pengecas telefon dan powerbank anda sebaik sahaja ia penuh. Pengecasan berlebihan bukan sahaja menggunakan elektrik, tetapi ia juga boleh memendekkan hayat bateri dan alat anda.

BERTUKAR KEPADA PERALATAN YANG MENJIMATKAN TENAGA ELEKTRIK.

Selain daripada kaedah yang dinyatakan di atas, anda boleh meminimumkan perbelanjaan elektrik anda dengan menggunakan peralatan penjimatan tenaga. Suruhanjaya Tenaga, yang merupakan sebahagian daripada Kementerian Tenaga dan Sumber Asli, telah melancarkan program untuk membantu rakyat Malaysia membuat keputusan yang lebih baik. Di mana pelbagai barangan elektrik diuji, dinilai dan dinilai bergantung pada penggunaan tenaganya menggunakan kriteria MEPS. Item ini kemudiannya ditetapkan dengan Label Cekap Tenaga, yang mempunyai penarafan maksimum lima bintang. Ini menunjukkan bahawa semakin tinggi bilangan bintang pada label, lebih banyak tenaga yang anda jimatkan. Apabila membeli produk elektrik untuk rumah anda, pastikan anda membeli peralatan dengan bintang yang lebih tinggi.

GUNAKAN MENTOL LAMPU YANG MENJIMATKAN TENAGA.

Teknik lain untuk menjimatkan elektrik ialah menggunakan mentol lampu yang cekap tenaga. Pada masa ini, empat jenis biasanya digunakan: lampu pijar, lampu halogen, lampu pendarfluor, dan lampu diod pemancar cahaya (LED). Lampu pendarfluor dan lampu diod pemancar cahaya (LED) adalah penyelesaian pencahayaan terbaik untuk rumah anda di antara empat jenis lampu ini. Ia bukan sahaja lebih sejuk, tetapi ia boleh mengurangkan penggunaan kuasa anda sebanyak 25-35 peratus.

Kesimpulannya, gunakanlah peralatan yang berelektronik dengan cermat supaya tiada pembaziran elektrik dalam rumah anda.


Nak Buat Baja Kompos Bukan Semua Bahan Boleh Guna, Ini Senarai Lengkap Buat Newbie

Baja kompos mempunyai banyak kelebihan dan kebaikan kepada tanaman. Namun ada antara kita tertanya-tanya apakah bahan yang sesuai untuk dijadikan sebagai baja kompos. Tahukah anda sisa bahan buangan terdiri daripada dua kategori iaitu bahan buangan hijau dan bahan buangan coklat.

Sisa buangan hijau mengandungi kandungan nitrogen dan kadar kelembapan tinggi di samping boleh di kompos dengan cepat dan mudah. Antara sisa buangan yang tergolong di dalam bahan sisa hijau ialah:

Untuk menghasilkan baja kompos yang berkualiti tinggi, anda tidak digalakkan untuk menggunakan buah-buahan yang mempunyai asid seperti limau kerana ia akan merosakkan kultur baja kompos.

Untuk bahan sisa buangan coklat pula, ia mengandungi karbon yang merupakan medium pengudaraan di dalam struktur baja kompos. Bahan untuk kategori ini akan mereput secara perlahan. Oleh itu, anda digalakkan untuk memotong bahan-bahan tersebut sebelum di diletakkan di dalam bekas atau mesin kompos. Antara bahan sisa coklat ialah:

Terdapat banyak bahan buangan di sekeliling anda sesuai dijadikan sebagai baja kompos terutamanya dari dapur anda. Baja kompos ini juga boleh dijadikan sebagai alternatif kepada pekebun untuk menghasilkan baja dengan murah dan mudah di samping menjamin kelestarian alam semula jadi. Ia mudah dihasilkan dan selamat untuk digunakan oleh sesiapa sahaja.

Selain tanaman hiasan berbunga, daun berwarna-warni serta berbau harum, sayuran juga dapat memainkan peranan penting memberikan keunikan kepada taman. Selain bentuk daun lebar dan sifat menjalarnya, kehadiran labu di taman menjadi arca semula jadi unik apabila berbuah kelak. Ketahui sifat pokok labu untuk serikan taman anda.

Tidak dinafikan, ada segelintir di kalangan anda yang gemar untuk meluangkan masa dan melakukan aktiviti riadah di ruang balkoni atau di kawasan laman kediaman.

Bukan sahaja ruang dalaman kediaman sahaja yang perlu dihias supaya tampak cantik, malah ruang riadah ini juga perlu dititikberatkan.

Ada pelbagai cara serta idea dekorasi untuk ruang balkoni dan kawasan laman kediaman menarik yang boleh anda lakukan antaranya menggunakan pemilihan aksesori seperti set meja kopi yang lengkap.

Bagi anda yang sedang mencari kelengkapan perabot meja kopi yang mempunyai gaya reka bentuk yang moden, anda boleh sahaja mendapatkan meja kopi dengan rekaan terbaharu ini.

Selain didatangkan dengan gaya rekaan terkini, meja kopi ini tampak unik dan lain daripada yang lain. Ia juga amat sesuai bagi anda yang gemarkan gaya konsep yang moden.

Limau purut atau nama saintifiknya Citrus hystrix merupakan tanaman saka yang berasal dari Asia Tenggara. Hari ini limau purut banyak ditanam di Malaysia, Thailand dan Indonesia. Ia dikenali dengan pelbagai nama seperti Keiffer lime (Kafir lime) di Barat, Bai makrut di Thailand dan di Indonesia dipanggil Jerut purut kerana rasanya masam dan sedikit pahit.

Limau purut ditanam secara meluas di seluruh dunia sebagai penyeri laman untuk diambil buahnya. Ia sesuai ditanam dalam bekas tanaman dan juga dalam pasu-pasu besar yang diletakkan di patio atau pun teres.

Limau purut kelihatan sama dengan limau nipis, cuma buahnya bulat, kulitnya lebih mengerutu, berkedut tebal dan isinya tidak berair, masam dan pahit. Kadar tumbesarannya agak perlahan jika dibandingkan dengan limau lain. Ia boleh tumbuh sehingga 30 meter tinggi. Daunnya akan membiak dan berwarna hijau gelap. Struktur daunnya yang bersayap seolah-olah memberi gambarandua helai daun yang dicantumkan dari hujung ke hujung dan kelihatan seperti nombor lapan. Daunnya mengandungi sejenis minyak yang berbau wangi yang kuat, berunsur kimia dengan bahan sabininie sebanyak 14% dan bahan liminene sebanyak 15%.

Cara Penanaman

Penjagaan

SELAMAT MENCUBA!


Permohonan Rumah Mampu Milik Dibuka Untuk Golongan B40

Bagi anda yang masih belum mempunyai rumah dan sedang mencari kediaman dengan harga mampu milik? Ini khabar bеrіtа bаіk buat semua rаkуаt Mаlауѕіа уаng berkelayakan untuk mеmіlіkі rumаh реrtаmа іdаmаn аndа.

Untuk реngеtаhuаn аndа, kini Jаbаtаn Perumahan Negara (JPN) telah mеnуеdіаkаn sebuah portal аtаѕ tаlіаn iaitu TEDUH уаng mana mеmudаhkаn rakyat Mаlауѕіа melakukan semakan, mеnсаrі serta rumah уаng bаkаl mеrеkа beli ataupun sewa.

Berikut adalah dіkоngѕіkаn mаklumаt реntіng bеrkаіtаn Skіm Perumahan dі Mаlауѕіа. Untuk ketahui саrа mеmоhоn, ѕіlа klik раdа раutаn уаng dіѕеdіаkаn dі bаwаh іnі.

1.Dаftаr Akаun

2. Buаt Pengesahan

3. Lоg Mаѕuk

4. Pіlіh Skіm Perumahan

5. Maklumat Pemohon

6. Pіlіh Prоjеk

7. Dоkumеn Sоkоngаn

8. Pеngеѕаhаn

SENARAI PROGRAM PERUMAHAN & SYARAT KELAYAKAN

1. Prоgrаm Pеrumаhаn Rаkуаt (PPR)

2. Skіm Rumah Trаnѕіt

3. Skіm Perumahan Mаmрu Mіlіk Swasta (MуHоmе)

Sеbаrаng реrtаnуааn atau mаklumаt lаnjut, ѕіlа hubungі:

Selain pada lantai, jubin atau tiles juga boleh dipasang pada dinding, terutamanya pada dinding tandas dan juga dapur. Ia mudah dibersihkan dan juga dapat memberikan kesan yang berbeza pada ruang.

Tetapi, apa yang membimbangkan adalah apabila jubin perlu digerudi bagi memasang rak atau menggantung sesuatu. Jika tersilap langkah, jubin mungkin boleh pecah! Mesti “frust” kerana apabila sudah melabur segalanya pada rumah, pasti kita mengharapkan kesempurnaan baik dari segi fizikal mahupun estetiknya.

Buat anda yang belum pro, tapi nak tebuk sendiri lubang diatas permukaan tiles, boleh ikuti tips yang dikongsi saudara Alel Sharifudin ini :

CARA DRILL TILES/MOZEK SUPAYA TIDAK PECAH

2. Gunakan mata drill tiles. Boleh dapatkannya dari mana-mana hardware dengan harga RM12.

3. Pastikan anda menggunakan mode drill dan bukan mode ‘HAMMER’ kerana itu yang menyebabkan tiles pecah. Mata drill tadi hujungnya sudah tajam, jadi tidak perlu tolak mesin kuat-kuat..layannn je sambil dia buat lubang atas tile

4. Selepas tile dah berlubang cantik, pakai mata drill untuk menebuk dinding pula…ini kerananak menjaga mata drill tile..boleh je nak guna mata drill tu, tapi nanti hujungnya tumpul..sayang..

5. Ok, selepas dah ada lubang pada jubin dan dah tukar mata drill, barulah boleh tukar kepada mode HAMMER…tekan perlahan-lahan juga.

6. Dan inilah hasilnya! Kemas dan jubin tidak pecah atau sompek..

Siapa sahaja yang tidak mengenali dengan selebriti popular, Nor Shafiza Iskandar Azizan atau lebih dikenali dengan panggilan nama Feeya Iskandar yang sentiasa tampil ceria dengan celoteh menghiburkan.

Untuk episod seterusnya segmen Ilham Impiana Inspirasi Selebriti kali ini secara eksklusif kami persembahkan ‘House Tour’ di kediaman Feeya Iskandar atau mesra disapa Cik Piah.

Hasil tinjauan IMPIANA ke lokasi kediaman selebriti berkenaan ketika sesi rakaman dijalankan secara tidak langsung turut terpegun melihat keindahan kediaman yang dimiliki oleh Cik Piah.

Apabila diajukan soal mengenai pemilihan konsep serta tema rekaan hiasan dalaman rumah oleh hos Ilham Impiana Inspirasi Selebriti, Cik Piah memaklumkan bahawa dia dan suami telah kata sepakat memilih konsep Inggeris Moden untuk kediaman mereka.

Katanya lagi, manakala untuk idea dekorasi hiasan ruang dalaman rumah adalah sumber ilham daripada suami tercinta, Nurashid Wahab.

Apa yang menariknya lagi mengenai tentang kediaman Cik Piah ini, jumlah keseluruhan bagi kos pembinaan telah menelan belanja anggaran sebanyak RM400,000 sahaja.

Nak tahu apa lagi cerita yang menarik mengenai kediaman Feeya Iskandar? Sila saksikan episod penuh di laman rasmi YouTube ImpianaTV menerusi pautan video di bawah;

Aspek keselamatan di kediaman merupakan salah satu elemen penting yang sering kita terlepas pandang. Seharusnya, perkara ini tidak patut dipandang enteng dan perlu diberi perhatian.

Berapa ramai antara kita yang mempunyai Peti Pertolongan Perubatan atau Medical Kit untuk kegunaan ketika kemalangan berlaku di rumah? Pasti ini antara perkara yang paling terakhir yang ada di fikiran untuk kediaman kerana bagi anda, jika sakit atau cedera, boleh terus ke klinik. Lebih mudah dan terjamin.

Tetapi tahukah anda, antara punca utama yang menyebabkan kesesakan di Jabatan Kecemasan adalah apabila pesakit datang untuk mendapatkan rawatan bagi perkara-perkara yang bukan kecemasan seperti demam, batuk, cirit-birit atau gatal-gatal kulit. Jadi, bukankah lebih baik jika kita boleh bantu kurangkan kesesakan dan rawat sendiri penyakit yang tidak kritikal di rumah.

Lebih-lebih lagi untuk anak kecil yang mudah sakit dan sensitif. Ibu bapa perlu lebih peka dan sentiasa dalam keadaan bersedia menghadapi pelbagai ragam mereka. Dengan mempunyai medical kit ini dirumah, anda boleh menjimatkan masa dan masalah juga dapat diselesaikan dengan segera tanpa perlu menunggu giliran di klinik dalam keadaan tidak selesa dan lama.

PENGURUSAN KESIHATAN : MEDICAL KIT ANAK

Sebenarnya hani dah pernah kongsi must-have items dalam medical kit anak ni tahun lepas . Tapi kali ni hani kongsi lagi sekali dengan lebih detail penerangan dan kegunaan satu-satu item dalam kit Aqil ni.

Bagi hani, kalau ada anak kecil, medical kit memang wajib ada, lagi2 kalau nak pergi berjalan melancong atau balik kampung. Pendek cerita mmg kena usung bawa pergi mana2 dan barang-barang pun kalau boleh cuba utk selengkap boleh sebab anak kecil ni kadang tak terduga bila dia nak demam, selsema atau tetiba main terjatuh luka pulak lutut

Kalau boleh sediakan satu bekas khas utk anak yang boleh dibawa travel, boleh bekas plastik atau bekas kain (pouch). Hani guna bekas plastik transparent senang nak simpan nampak lebih kemas dalam kabinet ubat hani Jangan lupa label ya.

So, post ni panjang berjela. Boleh tengok ya apa item yang hani masukkan dalam kotak medical kit Aqil Miqail ni. Kalau ada idea nak tambah apa-apa boleh lah kongsi juga ya

Semoga bermanfaat

Masukkan semua dalam satu bekas. Semua hani sumbat dalam ni. Jika pergi berjalan jauh mmg wajib bawa.

Wajib ada kalau anak kecil 3 tahun ke bawah.

Kalau dah buka botol baru ni, mesti hani beli satu yg baru lain sbg back up secpt mungkin.

Kebanyakan ubat syrup kat farmasi skrg dia dah bekalkan cawan dos sesiap, bawa sekali masuk dlm kit.

Semasa membeli kena tengok paracetemol yang dibeli berapa dos nya supaya kita boleh kira sendiri berapa ml nak bagi anak makan (bergantung kepada berapa berat badan anak)

Kat farmasi selalu ada jual dua jenis syringe. So nak beli syringe utk beri anak makan ubat kena ask for specific syringe ya: oral syringe ya. Yang jenis ni muncungnya tajam tanpa ada mcm screw lock kat muncungnya mcm yg lagi satu: hypodermic syringe tak silap namanya (Gambar kat komen). Guna oral syringe lebih mudah dan clean nak bersihkan pun senang.

Kalau punggung dia merah ke apa, letak ni tak sampai sehari dah hilang merah nya.

Nasal aspirator
Untuk kegunaan dia masa dia baby-1tahun lebih utk sedut hingus dia.

Tak digalakkan sedut hingus anak dengan mulut ya (walaupun sweet hehe) sbb mulut kita org dewasa ada mcm2 bakteria so its unhealthy and unhygienic ?

Cara nak guna:
Sembur dulu hidung anak dengan nasal spray (sterimar) tu lepas tu baru sedut dengan nasal aspirator ni. Sekarang dah ada yg auto available kat pasaran hehe yang ni hani guna dah 3-4 tahun lepas masa aqil masih baby.

Calamine lotion
Ni second treatment lepas antibacterial powder tadi haha kalau dia gatal lagi hani try duli sapu calamine lotion ni before bawa ke klinik jmpa doktor. At least bagi sikit kelegaan kat dia sbb lotion ni sejuk lagi2 masa dia kena ruam panas dulu.

Ubat selsema
Ni hani dapat dari klinik. Simpan satu yg belum buka sebagai back up. Sekali dgn cawan dos dia tu. Hani selalu tulis tarikh bila dapat ubat ni kat bawah botol ni.

Aloe vera gel
Yang ni , magical! Haha selepas magic span, ni benda kedua yg hani rasa magic haha. Sbb banyak kegunaan dia.

Hani rasa setiap rumah wajib ada aloe vera gel ni. Hehe utk kecantikan pn hani guna. Seminggu sekali hani buat mask aloe vera guna gel ni. Best

Paracetemol suppositories
Penyelamat! Sebab aqil ada sejarah sawan masa demam, bila suhu dia 38.5 je hani terus guna ni masuk kat punggung dia. Fobia oit huhu tapi kena tahu juga pukul berapa last makan ubat paracetemol syrup tu.

Ni pun ada dua dos berbeza (120 dan 250mg)

Mosquito repellent patch
Benda wajib ada lagi2 kalau bercuti di resort2, bercamping dan kalau balik kampung. Ini sejenis pelekat yg kita tampal je kat baju, dia keluarkan bau yg boleh repel nyamuk.
Berkesan bagi Aqil, utk org dewasa pn boleh letak kat baju dia

Kool fever
Selalu hani guna kalau keluar atau on the way nak ke klinik. Untuk maintain suhu rendah, hani letak kat dahi dan kalau dia ada tonsil hani tampal je kat leher. Cool down area situ supaya dia lega sikit (ini ada orang bagi petua kat hani kalau anak tonsilitis).

Haritu hani terbaca letak kat atas tulang punggung pun bagus juga utk cepatkan turun suhu. Hani try juga, ok juga
So kalau dia demam, sekali dua hani letak, kat dahi dan atas tulang punggung.

Hansaplast
Bila ada anak kecil dah mula dapat kaki dan melasak mmg kena adalah benda alah ni. Tetiba je main lari-lari lepas tu jatuh luka kat siku lah lutut lah

Aloclair spray untuk ulser
Hani mula mula dapat tahu kewujudan ni masa Aqil kena hfmd dulu. Ada yang suggest guna ni dan hani rasa berterima kasih siapa yang suggest ni hehe sebelum ni kalau ulser hani sapukan gel glycerin tapi habis digigitnya jari hani haha so ni pengganti gel glycerin utk legakan ulser dalam mulut.

Pengetip Kuku

Iv kids
Hani guna ni sejak dua tahun lepas bila hani dok cari minyak angin sesuai dan tak panas sngt untuk kembung perut Aqil. Tapi sbnrnya hani guna ni utk mcm2 haha utk spray kat mandian lemon Aqil (kalau dia selesema), untuk urut-urut badan dia lepas mandi, sapu kat perut dia kalau dia sembelit. Saiz dia yg baru ni comel lagi mudahkan nak bawak ke mana dan muat dlm bekas kit aqil ni

Minyak Gamat

Normal saline
Untuk basuh luka sebelum hani tampal hansaplast kat luka tu.

Kalau takda ni kat rumah, option lain guna normal saline yg utk mata dan lens tu. Sama je boleh guna utk cuci luka sebelum tampal hansaplast

Untuk iv kids dan minyak gamat ni hani masuk dlm ziplock kecil baru masuk dlm bekas just takut dia tumpah.

Dan akhir sekali, Oral rehydration salt

p/s : terdapat sesetengah item yang mungkin tidak sesuai untuk kanak-kanah bawah 2 tahun


(VIDEO) Ramai Tak Tahu Periuk Non-Stick Antara Punca Penyakit Barah, Ini Sebabnya

Semua orang tahu akan kepentingan makanan yang berkhasiat. Tapi ramai yang tidak sedar dan tidak tahu bahawa peralatan yang digunakan untuk menyediakan makanan berkhasiat juga sesuatu yang penting. Walaupun anda menggunkan bahan yang organik, dari sumber yang segar berkhasiat serta terhindar dari sebarang racun dan pengawet, Ia juga bakal menerima kesan yang buruk jika memilih peralatan memasak yang salah

Oleh itu, anda wajib tahu apakah peralatan masakan yang terdapat di dapur anda yang membahaya dan mengundang toksik di dalam makana. Jika dah tahu, lepas ini anda perlu elakkan dari menggunakan peralatan tersebut Umum tahu bekas plastik, pinggan yang bercorak atau berwarna membuat anda terdedah kepada bahan toksik. Tapi tahukah anda bahawa periuk atau kuali non-stick yang terdapat di dapur menyebabkan anda lebih terdedah kepada bahan bertoksik di dalam makanan?

Periuk non-stick atau tidak lekat sentiasa menjadi pilihan bagi anda yang cuba mengurangkan penggunaan minyak dalam masakan. Peralatan masakan non-stick ini juga dikenali sebagai Teflon. Setiap perkakas masakan teflon dilengkapi lapisan PTFE atau Polytetrafluoroethylene. Ia merupakan lapisan plastik polimer yang mudah membebaskan toksik apabila tertdedah kepada kepanasan haba 572oF.

Kesan toksik ini akan menyebabkan penyakit yang diberi nama Teflon Flue. Pesakit akan mengalami suhu tinggi di dalam badan dan pening kepala. Ini kerana, kesan toksin yang terbebas di dalam makanan ketika menggunkan perkakas teflon menyerang sistem paru-paru. Selain itu juga, pesakan akan berasa sesak nafas dan ruang dada yang sempit hingga menyebabkan batuk.

Satu lagi bahan kimia yang digunakan untuk membentuk dan menghasilkan peralatan memasak taflon adalah PFOA atau Perfluorooctanoic asid atau C8. Bahan toksik ini akan kekal mendiami tubuh kita dalam satu tempoh yang lama jika ia terbebas di dalam makanan.

Kesan menunjukkan kandungan toksik ini yang terpendam di dalam badan menjadi salah satu pencetus kepada beberapa penyakit kronik seperti kanser payu dara, Prostate dan kanser ovari

Walaupun terdapat kajian menunjukkan bahawa kandungan PFOA hanya sedikit di dalam peralatan masakan teflon dan tidak mengancam kesihatan manusia, kandungan toksik ini boleh dijumpai di dalam peralatan dan bahan lain yang anda gunakan secara harian antaranya ialah air minuman.

Oleh itu, sebaiknya kurangkan pendedahan diri kepada bahan toksik ini. Sebagai pilihan, apa kata anda gunakan peralatan masakan yang di lapisi atau diperbuat daripada granit atau cast-iron. Kedua-dua bahan ini tidak membebaskan sebarang toksik walaupun dalam suhu yang amat panas.

Sumber: https://mommingschool.com

Wah! Memang jarang-jarang kita dapat lihat rumah yang diperbuat daripada kontena dekat Malaysia ni sebab tidak ramai yang buat.

Namun begitu, ada seorang individu yang telah berkongsi cerita rumah kediamannya yang diperbuat daripada kontena lalu mendapat perhatian wargamaya.

Bukan sahaja tampak menarik dan kelainan, malah idea konsep yang ditonjolkan nyata kelihatan amat unik sekali serta kreatif.

Menurut individu berkenaan, rumah tersebut hanya berkeluasan lebih kurang 900 kaki persegi sahaja dan telah menelan belanja kos anggaran sebanyak RM120,000.

Kos tersebut termasuk dengan kos pembinaan, perabot serta hiasan dalaman dan luaran kediaman tersebut.

Maklumnya lagi, konsep serta idea untuk membina rumah kediaman yang diperbuat daripada kontena ini adalah merupakan ideanya bersama isteri.

Pada masa sama, pemilik kediaman ini tidak menafikan rumah yang diperbuat daripada kontena akan berdepan dengan masalah suhu haba persekitaran kediaman yang tinggi berbanding rumah yang diperbuat daripada batu konkrit.

Lalu, pemilik kediaman tersebut telah berkongsi langkah yang boleh dilakukan untuk menangani masalah tersebut bersama orang ramai.

“Kami stay dah lebih kurang 3 tahun. So far tak de lagi isu besar terlalu panas. Macam kita stay rumah biasa je. Jarang kami on air cond. Banyak guna kipas n buka tingkap je. Kemungkinan isu utama adalah heat + humidity. Tapi kalau korang ada bajet lebih boleh upgrade ventilation method tu contoh letak insulator dan sebagainya

“Selain tu saya dan isteri banyak tanam pokok tak nak nampak rumah keras selain nak rasa lebih nyaman. Dalam rumah juga letak pokok-pokok. Bahagian belakang rumah ada “hutan kecil” yang wife buat untuk tanam pokok-pokok. Rumah ni ada 3 ruang santai lepak-lepak. 2 kat atas satu kat bawah,” tulisnya menerusi entri perkongsian di laman media sosial Facebook.

Jika kita dapat lihat, pemilik rumah kontena ini telah memilih tema warna hitam sebagai pilihan yang nyata membuatkan kediamannya tampak begitu elegan serta kemas.

Dengan pemilihan warna yang tepat, rumah yang diperbuat daripada kontena ini masih tetap boleh kelihatan begitu mewah sekali.

Kalau anda masih mencari idea yang unik, ‘fresh’ dan mahu kediaman anda tampak berbeza daripada orang lain, mungkin anda juga boleh melakukan perkara yang sama.

Sumber: Facebook Giler Deco

Tanggapan bahawa semua bahan makanan (basah dan kering) yang disimpan dalam peti sejuk akan tahan lebih lama berbanding dengan makanan yang diluar adalah salah sama sekali.

Betul, kebanyakan bahan dapur seperti ikan, ayam, sayur-sayuran serta buah-buahan akan kekal segar dan tidak cepat rosak jika disimpan didalam peti sejuk. Tetapi bukan semua ya..

Ada sesetengah bahan yang memang tak sesuai langsung untuk disimpan di dalam peti sejuk. Dan mungkin anda juga tidak sedar yang selama ini anda telah praktikkan rutin yang salah. Jadi mari kita semak bersama apa bahan makanan yang tidak perlu disimpan dalam peti ais.

1. Bawang
Menyimpan bawang di dalam peti sejuk boleh menyebabkan peti sejuk kita berbau. Apatah lagi jika ia telah dipotong atau dihiris. Simpan bawang di rak dapur dalam bekas yang kering.

2. Kentang
Kentang juga tidak sesuai disimpan di dalam peti sejuk dan harus disimpan di luar petisejuk dalam keadaan kering.

3. Sos
Sos akan menjadi lebih pekat dan sukar dituang semasa hendak digunakan. Ia boleh disimpan di luar peti sejuk pada suhu bilik dengan penutup botolnya ditutup rapat.

4. Roti
Menyimpan roti dalam petisejuk boleh menyebabkannya lebih keras dan kurang enak. Roti juga menyerap bau makanan lain yang ada dalam peti sejuk.

5. Makanan dalam tin
Jika masih ada makanan dalam tin yang masih berbaki, ia elok dikeluarkan daripada bekasnya dan disimpan dalam bekas plastik dan kaca sebelum disimpan di dalam peti sejuk.

6. Makanan panas
Menyimpan makanan yang panas dalam peti sejuk akan menyebabkan lebih banyak tenaga elektrik yang digunakan untuk mengekalkan suhu peti sejuk agar sentiasa sejuk.

7. Rempah ratus
Elakkan menyimpan rempah ratus seperti ketumbar, jintan manis, lada hitam dan lain-lain di dalam peti ais. Ia boleh menyebabkan peti sejuk berbau herba. Ia harus disimpan di luar peti sejuk pada suhu bilik.

8. Mentega
Mentega akan menjadi keras di dalam peti sejuk dan menjejaskan rasanya. Ia harus disimpan dalam bekas yang ditutup ketat pada suhu bilik.

9. Madu
Madu tidak perlu disimpan di dalam peti sejuk. Cuma elakkan dari tempat yang panas dan terdedah pada cahaya matahari.

10. Kopi
Cara terbaik untuk menyimpan kopi adalah dalam bekas kedap udara pada suhu bilik. Apabila ia sejuk, aroma kopi boleh hilang bahkan membina pemeluwapan yang boleh merosakkan kopi kisar.


(GAMBAR) Ilham Bajet Cikgu Syamsul Hias Kediaman Sempit 550sf

Rumah kecik 550sq dan mempunyai 2 bilik dan 1 bilik air mampu dijadikan homestay cantik macam ni!

Pemilihan warna biru terang dengan kombinasi beberapa warna lain memang buat homestay ni seakan kita berada di rumah sendiri. Siapa kata rumah kecil tak mampu dijadikan homestay dan dihias sebegini cantik? Penyeri yang memberi ketenangan di ruang tamu, kehadiran item perabot dan aksesori dengan pelbagai rona bukanlah sekadar perhiasan semata-mata. Ia mampu mempengaruhi perasaan tetamu yang bertandang kerana warna terang ini menjadikan ruang tamu yang nampak luas ini berasa tenang , sejuk dan sesuai untuk perhimpunan lebih elegan. Pemilik, Syamsul-Amri Zainal yang merupakan seorang guru banyak berkongsi mengenai tip hiasan antaranya ,

Sering mengambil inspirasi dari pintrest, facebook dan homestay-homestay cantik, Syamsul memang bertuah kerana mempunyai isteri yang turut memliki minat yang sama. Menghabiskan sekurang-kurangnya RM2.5k untuk keseluruhan hiasan deko (tidak termasuk lantai) , Syamsul ternyata pandai membeli perabot tanpa mengeluarkan belanja yang besar untuk nampak mewah dan cantik. Sering membeli barang-barang online dari ezbuy, beliau juga gemar memebeli perabot dari IKEA, KAISON dan kedai perabot biasa.

# Tip Dekorasi Ruang Terhad dari Impiana

Setiap orang mengimpikan kediaman yang indah dan harmoni. Lebih-lebih lagi buat pemilik rumah pertama, pasti teruja nak jadikan tempat tinggal kita sebagai ‘sarang’ buat ahli keluarga berkumpul dan bergembira. Jadi sudah tentu kita nak pastikan ia berada dalam keadaan yang sentiasa kemas dan tersusun. Pertama sekali, nak mendeko kediaman perlu lah berfikir di luar kotak agar sesuai dengan saiz rumah, bajet dan paling penting, konsep yang mahu diketengahkan. Seperti yang dikongsikan oleh Puan Syarlini Norzeli, rumah semi-D yang baru didiaminya selama 6 bulan ini telah dihias cantik berpandukan dengan konsep minimalis yang tampak simple tapi menarik.

Kediaman yang dilengkapi dengan 4 bilik dan 3 bilik air ini mengambil masa selama lebih kurang 3 bulan untuk direnovasi dan di siapkan sepenuhnya. Pastinya tuan rumah amat gembira dengan hasilnya kerana dalam masa yang singkat, keadaan rumah baru itu amat menarik dan memuaskan.

Dengan perbelanjaan kasar RM30k, Puan Syarlini telah menghias sendiri rumah nya dengan rona kelabu dan kuning pada karpet yang dibentangkan, begitu dominan menjadikan ruang tamu beliau kelihatan ceria. Selain itu, dapat juga kita lihat tumbuhan hijau menghiasi segenap penjuru sekaligus mendatangkan aura kesegaran pada kediaman. Cermin, bingkai gambar dan pasu kecil juga ada di letak kan di pelbagai penjuru sebagai menyeri ruang.

Jom IMPIANA bawakan pembaca melihat kediaman pertama yang menjadi idaman dan impian setiap orang supaya boleh dijadikan sebagai inspirasi di masa akan datang. Selamat mendeko!

Setiap orang inginkan kediaman cantik. Tak kiralah bajet banyak mahupun sikit, paling tidak pepatah “RUMAH KU SYURGA KU” perlu direalisasikan. Yang penting bila pulang ke rumah selepas seharian penat melunaskan kerja di pejabat, perasaan rasa tenang dan tenteram.

Artikel berkaitan

Takdelah wow sangat, janji nampak luas, bersih dan tak bersepah. Yang penting banyak benda suami DIY sendiri je hehe.

SINKI SEBELUM
SINKI SELEPAS
Struktur sinki telah dibina sendiri oleh suami dengan menggunkan kayu. Untuk menutupi bahagian lompong bawah sinki, langsir plastik RM 8 (MR. DIY) untuk bilik mandi (shower curtain) dipotong dua dan dijahit

 Frame rm8 (mr.diy)
Bunga rm20 (mr.diy)
Para plastik rm17 (mr.diy)

TEMPAT BANCUH KOPI SEBELUM
TEMPAT BANCUH KOPI SELEPAS
Lebihan langsir plastik yang digunakan untuk menutupi bahagian bawah sinki diletakkan sebagai penutup bawah meja bancuh kopi

Bunga rm10 (mr.diy)
Rak rm15 (mr.diy)

TEMPAT MASAK SEBELUM
TEMPAT MASAK SELEPAS
Bidai rm23 (mr.diy)
Rak bawang rm25 (mr.diy)
Frame (rm15) mr.diy
Bekas sudu (eco Rm2)

CARA NAK BUAT LANGSIR SINKI DAN MEJA KOPI  1. Potong dua langsir plastik (shower curtain)
2. Lipatkan bahagian hujung dan jahitkan (suami buatkan jarum dari straw)

Semua orang tahu, ruang tamu adalah seperti jantung bagi rumah kita. Tetapi kalini, saya akan menceritakan tentang apakah meja yang sesuai untuk membuatkan keadaan ruang tamu itu menjadi estetik.

Meja Kopi.

Mengapa saya kata meja kopi sesuai? Kerana meja kopi ini boleh di dekorasi dengan pelbagai furniture dan boleh juga menjadi tempat letak majalah atau pasu bunga walaupun pada asalnya meja kopi ini hanya tempat letak minuman yang panas.

Meja Ottoman.

Meja ini serupa sahaja dengan meja kopi tetapi fungsinya lebih banyak daripada meja kopi. Antara uniknya fungsi meja ini adalah ianya meja yang empuk, dan boleh dijadikan sebagai kerus jika tiada kerusi untuk duduk.

Nesting Table.

Meja Nesting Table ini, tersusun dari 2 sampai 3 meja yang ditumpuk bersamaan dan semua meja tersebut memiliki bentuk yang sama. Meja ini boleh digunakan jika kita hendak satu meja kecil tambahan. Maka, meja inilah yang sesuai dan mudah boleh kita ambil.

Console Table

Meja ini, berbeza sedikit dengan meja lain. Jika kita boleh lihat, meja ruang tamu yang lain, semuanya rendah sahaja. Tetapi, meja Console Table ini, ia lebih tinggi dan selalunya diletakkan di dinding atau belakang sofa. Console Table ini berfungsi untuk meletakkan hiasan-hiasan atau dekorasi untuk menaikkan lagi keserian ruang tamu anda.

Maka dengan ini, berakhir lah perkongsian saya tentang meja-meja yang sesuai untuk ruang tamu di rumah. Semoga anda dapat memilihnya dengan baik dan kesesuaian citarasa anda.


Belimbing Buluh Banyak Tak Termakan, Boleh Buat Manisan Macam Kismis

Memang sedap masak lemak letak belimbing buluh. Ia pembangkit selera menggantikan air asam dan asam keping. Tapi, buahnya ni kalau menjadi, luruh macam tu je sampai tak termakan. Selain di dijadikan jeruk supaya tahan lama? Apa lagi yang boleh anda hasilkan dari belimbing buluh ni ye?

Manisan belimbing buluh, rasa seperti kismis

Bahan-bahan:
2 kg belimbing buluh yang tua bagus tidak terlalu masak
Gula 1/2kg jika kurang manis boleh ditambah sesuai selera
1 sdt kapur sirih
Air secukupnya

Cara-cara buat:
1. Bersihkan hujung pangkal belimbing buluh, cuci , lalu direndam di air kapur sirih kurang lebih 2 jam cuci bersih
2. tiriskan
3. ebus sebagian gula dengan 1 liter air sampai mendidih masukkan belimbing buluh rebus sampai mendidih lagi, matikan, inapkan sehari semalam
4. saring belimbing buluh,
5. Rebus sisa gula dengan 1 liter air lagi, matikan, masukkan belimbing buluh, inapkan sehari semalam
6. Lalu jemur 3 sampai 4 hari. siap

P/S: Teknik yang sama juga sesuai digunakan untuk buat lobak jeruk dan sawi hijau

Sawi Pahit
Nasi sejuk
Garam kasar
Air

1. Sawi pahit dicuci dan dikering

2. Setelah kering jemur hingga layu, sawi yang besar dibelah 2 supaya cepat layu
3. Sekali sekala terbalikkan supaya layu sepenuhnya
4. Dah layu
5. Kisar sedikit nasi sejuk bersama garam dgn air secukupnya. seeloknya guna garam kasar, kalu tak ade garam halus pun ok tapi yang tak beriodin ye.
6. Sawi yang dah dijemur direndam dalam air garam yang dah di blend tadi. Simpan dalam bekas kedap udara
6. Selepas seminggu dah jadi sayur sawi masin

Container garden sememangnya menjadi pilihan sama ada kepada pemilik yang tinggal di kediaman bertingkat mahupun kediaman biasa seperti teres atau semi-detached.  Ia merupakan satu cara yang sangat efektif untuk anda yang ingin menanam pokok di dalam pasu kerana kekangan ruang atau pun untuk memudahkan kerja-kerja berkebun anda. Kini ramai pemilik kediaman yang gemar menanam sayur-sayuran di dalam pasu kerana faktor inginkan sumber sayuran yang dimakan terjamin  kebersihannya. Nak menanam sayur juga tidak susah hanya perlu ikuti pantang larang ini untuk mendapatkan pokok yang subur dan merimbun hasilnya.

Baca juga di sini http://www.impiana.my/lepas-ikut-tip-ini-apa-saja-pokok-tanam-dalam-pasu-gerenti-subur/

Jenis Tanaman

Don’ts

Jangan membeli tumbuhan yang layu atau kelihatan tidak sihat. Ia bukan sahaja merugikan anda, malah mencacatkan container garden anda dan juga membuang masa. Oleh yang demikian, apakah yang seharusnya dilakukan? Membeli tumbuhan di nurseri yang established merupakan langkah yang bijak. Anda bakal memiliki lebih banyak peluang untuk memiliki tanaman yang sihat dan bebas serangan perosak. Ini kerana ia lazimnya ditempatkan di dalam unit storan atau kotak yang selamat dan jauh daripada serangan serangga perosak. Lebih terjaga. Di sini juga anda boleh mendapatkan pelbagai maklumat dan info penting berkenaan tumbuhan yang dibeli daripada pihak terbabit. Usah malu bertanya pada pekerja di nurseri tersebut jika berasa sangsi atau gusar mengenai sesuatu perkara.

Tanah

Don’ts

Usah bergantung pada tanah di laman anda semata-mata. Ini kerana ia tidak disyorkan untuk sebuah container garden yang merimbun dan sihat. Hal ini didorong faktor tanah di taman memiliki tekstur dan kondisi tanah yang kurang berkualiti untuk pasu. Ia sukar mengalirkan air dengan baik dan tidak mempunyai sistem pengudaraan yang sempurna. Malah, tanah tersebut mungkin memiliki kulat spora atau biji benih yang boleh tumbuh dalam pasu anda nanti. Meskipun tanah di laman tampak dalam kondisi baik, namun dengan teksturnya yang kasar dan berat ini akan membantutkan pertumbuhan tanaman container garden. Seharusnya tanah untuk container garden memiliki pengudaraan dan saliran air yang baik sambil tidak melupakan aspek kelembapan yang mencukupi bagi pertumbuhan tanaman container garden. Pilihan media artifisial turut membantu kerana ia lazimnya dimodifikasi untuk tanaman container garden dan memiliki pengaliran udara dan air yang baik.

Lokasi

Don’ts

Elakkan menempatkan container garden di lokasi tertutup seperti garaj atau belakang tembok dan sebagainya. Ini kerana selain menyebabkan kurangnya mendapat pancaran matahari, suhu yang lebih rendah boleh membunuh tanaman tersebut secara perlahan-lahan. Di samping itu, elakkan menempatkan container garden berhampiran dengan sumber kipas atau penyaman udara. Ia boleh mengakibatkan tumbuhan mengalami situasi kekeringan atau kontang seterusnya membantutkan pertumbuhan.

Pemilihan Pasu

Don’ts

Jangan tersalah pilih saiz pasu kerana ia begitu mempengaruhi pertumbuhan tanaman yang sihat. Banyak kesilapan seperti menanam tumbuhan dalam pasu yang terlalu kecil boleh mengakibatkan kegagalan container garden anda secara umumnya. Pasu yang dipilih haruslah memiliki ruang mencukupi untuk media dan pertumbuhan akar.

Penyiraman

Dont’s

Elakkan tanaman container garden daripada kekurangan air. Tumbuhan yang ditempatkan dalam bekas atau pasu kecil lebih kerap memerlukan penyiraman. Ini kerana ia tidak memiliki tanah yang banyak untuk menampung air dan kelembapan berpanjangan. Siram tanaman sehingga kelihatan air turun ke permukaan bawah pasu atau bekas tanaman. Jika tidak, ia hanya basah di permukaan tanah sahaja.

Dalam masa yang sama jangan biarkan tanaman anda mengalami situasi over-water iaitu air yang disiram tidak keluar daripada bekas tanaman. Inilah sebabnya mengapa pasu atau bekas tanaman yang berlubang di dasarnya sangat diperlukan bagi membantu air mengalir keluar dan mengelak berlakunya over-water. Situasi ini akan mengundang kekuningan pada daun  dan batang pokok mudah dijangkiti bakteria serta penyakit. Jika ini berlaku, alihkan tanaman ke lokasi yang mendapat pancaran matahari secara terus.

Seperti mana yang kita tahu kini, pengemar dekor rumah dah mula bijak dan ingin kelainan dalam menghias kediaman mereka. Mereka tidak lagi mahu rumah mereka nampak seperti rumah yang lain. Penggunaan kertas hiasan dinding bukan lagi pilihan mereka, lukisan mural mula menjadi tarikan kepada pemilik kediaman. Walaupun agak mahal berbanding kertas hiasan dinding, tidak menjadi masalah bagi mereka.

Kali ini IMPIANA ingin berkongsi sebalik apa itu lukisan mural untuk semua pembaca.

Lukisan merupakan salah satu istilah yang umum yang sering terdengar di telinga kita. Namun, apakah Anda sering mendengar istilah “Mural”.

Banyak orang yang sering melihat lukisan pada dinding yang ada di jalanan atau pun dinding bangunan. Bahkan beberapa diantara mereka juga sering melihat lukisan pada dinding-dinding rumah atau bangunan yang sudah tidak terpakai atau tidak berpenghuni.

Gambar atau lukisan yang anda lihat pada beberapa tempat yang telah disebutkan diatas merupakan sebuah mural. Hanya saja kebanyakan orang menganggapnya adalah gambar atau lukisan. Lalu, apa sebenarnya makna mural atau pengertian mural?

Apa itu Mural? Apa sebenarnya yang dimaksud dengan mural? Mural merupakan sebuah kata yang cukup asing di dengar bagi sebagian orang khususnya orang awam. Namun sebenarnya kebanyakan dari orang-orang tersebut sebenarnya telah melihat secara langsung apa itu mural.

Pengertian mural menurut bahasa iaitu mural berasal dari bahasa latin iaitu dari kata “Murus” yang bererti dinding. Secara luas pengertian mural adalah gambar atau melukis di atas media dinding, tembok atau media luas lainnya yang bersifat kekal.

Menariknya lukisan Mural ini sebenarnya. IMPIANA nak kongsikan satu video lukisan mural yang cukup memukau. Jika yang berhajat untuk membuat mural macam ni dalam rumah boleh la buat, pasti rumah anda akan nampak lain dan berbeza dengan yang biasa.

Sumber Video: Muhamad Baihaqi @aqistudio

Sebenarnya, ada spesies strawberi yang sesuai untuk ditanam di tanah rendah Malaysia yang tidak memerlukan kaedah rumah hijau pun. Anak benihnya yang mudah didapati secara online juga menyebabkan tanaman ini kian menjadi popular. Namun anda perlu pastikan perkara-perkara tersebut perlu dipatuhi bagi menjadi habitat sempurna untuk tanaman ini:

Strawberi memerlukan medium tanaman yang peroi dan bersaliran baik. Yang menjadi keutaman ialah medium tersebut mampu memegang kelembapan dalam jangka masa yang lama. Kebanyakan nurseri menggunakan sabut kelapa yang telah dirawat sebagai medium tanaman tanpa tambahan bahan lain. Ini kerana sifat sabut kelapa yang ringan serta mampu mengekalkan kelembapan amat sesuai dengan kondisi pokok strawberi. Secara tidak langsung sabut tersebut berupaya menjadi baja kompos.

Pokok strawberi memerlukan pH yang seimbang dengan keperluannya. Untuk mendapatkan saiz buah yang optimum, pH ideal untuk tanaman ini adalah antara 5.5 hingga 7.

Pokok strawberi memerlukan pencahayaan sekurang-kurangnya 4 jam sehari untuk iklim malaysia. Berbanding di negara beriklim sejuk, strawberi perlukan pengamatan cahaya minimum 6 jam sehari. Namun tidak terlalu terus. Letakkan di kawasan separa teduhan. Oleh itu, strawberi sesuai ditanam di ruang anjung kediaman.

Pokok strawberi tidak suka tumbuh secara berhimpit. Ia akan mengakibatkan kesukaran penghasilan bunga dan secara tidak langsung memberi kesan kepada hasil buah. Hal ini terjadi disebabkan apabila pokok terlalu berhimpit, bahagian bawah atau pangkal pokok yang menghasilkan kudup bunga mengalami kesukaran menerima cahaya matahari. Oleh itu, jarak bagi setiap tanaman perlu dikekalkan sekurang-kurangnya 20 inci setiap satu.

Jika anda menggunakan sabut kelapa sebagai medium tanaman, penyiraman boleh dilakukan apabila medium kelihatan kering atau jika perlu. Perlu diingat,strawberi memerlukan medium tanaman yang sentiasa lembap bukan basah tau. Jika terlalu banyak air, ia akan merosakkan akar serta menggalakkan pertumbuhan kulat. Siraman paling perlu dijaga ketika buah sedia dipetik. 3-5 hari sebelum dipetik, penyiraman perlu dikurangkan untuk mengelak buah masam.

Pokok strawberi paling sesuai dengan baja cecair kerana ia lebih mudah diserap. Tambahan pula, sistem akar strawberi yang terlalu pendek sukar menyerap atau mencapai baja jenis slow release. Baja kimia yang sesuai digunakan untuk strawberi adalah larutan 12:12:12 untuk tujuan tumbesaran pokok manakala larutan 15:15:15 digunakan untuk penggalak buah. Pembajaan perlu dilakukan sekurang-kurangnya dua minggu sekali. Namun AWAS! Baja kimia bersifat panas dan mudah merosakkan akar pokok. Oleh itu, penggunaan baja dan racun kimia perlu minima.

Seeloknya, pokok strawberi sesuai menggunakan baja organik. Walaupun produktivitinya tidak optimum, jangka hayat tanaman lebih tahan lama berbanding penggunaan baja kimia.

Daun pokok strawberi perlu dipangkas setiap bulan. Sebaiknya, 7-9 daun sahaja yang dibenarkan  bagi setiap pokok. Ini kerana, jika daunnya terlalu banyak penghasilan buah akan terganggu. Ia disebabkan oleh permukaan bawah batang pokok yang menghasilkan daun, sulur dan bunga terlindung dari cahaya matahari. Lebih kerap anda memangkas, lebih banyak sulur dan buah yang dapat anda hasilkan. Selain itu juga, bilangan sulur perlu dikurangkan untuk membolehkan hasil buah lebih banyak.


Atasi Masalah Tahi Cicak Dengan Menggunakan 3 Bahan Ini.

Kebanyakan kita pastinya pernah menghadapi masalah tahi cicak yang memenuhi sudut pintu dan celahan tingkap. Amat menjengkelkan dan naik kembang tekak bila tengok lama-lama kan? Sememangnya sudah menjadi kemestian untuk dibersihkan, walaupun tahu tahi cicak akan berkumpul semula dicelah-celah tingkap tadi. Bukan mudah nak bersihkan, lebih-lebih lagi yang sudah mengeras kerana dibiar lama.
Buat pemilik rumah yang sudah buntu macam mana nak kurangkan masalah jelek ini, wanita ini ada kongsikan tips dan panduan membasmi tahi cicak dengan hanya menggunakan tiga bahan. WOW!

Tak mahu berperang dengan cicak, lebih baik cari jalan elak dari cicak buat onar di tepi tingkap dan lantai.
Kita buat spray penghalau.

Bahan-bahan yang diperlukan ;
– 1/3 Cuka makan
– 1/3 Air
– 1/3 Cecair pencuci pinggan

Campurkan kesemua bahan tadi mengikut nisbah yang ditetapkan di dalam botol spray. Kemudian semburkan pada kawasan yang selalu menjadi pusat perkumpulan cicak. Selain cicak, gabungan bahan tersebut juga boleh digunakan untuk menghalau semut. Semoga bermanfaat dan selamat mencuba!

Kegunaan bahan dapur di kebun seperti cuka, baking soda dan pelbagai lagi umum dah tahu. Tapi, ada lagi satu bahan dapur yang mempunyai kebaikkan kepada tanaman yang IMPIANA baru baca hasil perkongsian di Balconygadenweb.com iaitu, tepung jagung. Berikut 5 kegunaan tepung jagung di laman

Jika sebelum ni impiana pernah kongsi tip untuk campurkan serbuk kayu manis dengan biji benih supaya tak diserang perosak. Kali ni, balconygardenweb.com berkongsi tip untuk pastikan biji benih cepat bercambah dengan mnggunakan tepung jagung. Sebelum semai, gaulkan sedikit tapung jagung bersama biji benih Ia akan menyebabkan biji benih sentiasa dalam keadaan hangat dan benih cepat bercambah

Tanah yang mengandungi pasir yang tinggi sukar untuk pembiakkan tanaman terutamanya dari jenis yang memerlukan kelembapan seperti sayuran. Cara untuk memulihkan struktur tanah berapsir agar mempunyai peganggan kelembapan yang tinggi adalah dengan mencampurkan sedikit tepung jagung ke dalam medium taanamn yang berpasir

Menurut North Carolina Agricultural and Technical State University tepung jagung berupaya mengubah struktur tanah

Campurkan 2 sudu tepung jagung ke dalam 1 gelen air siraman. Ia akan akan mengekalkan kelembapan di dalam tanah untuk tempoh yang lama. Namun teknik siraman ini tidak sesuai di lakukan setiap hari kerana ia akan merosakkan struktur tanah

Kadar urea yang tinggi akan menyebabkan tanah tercemar. untuk mengatasi masalah ni, taburkan tepung jagung pada bahagian yang tercemar untuk mengawal kesan tidak baals nitrogen pada permukaan tanah

Ia adalah kaedah paling efektif memusnahkan semut di kebun secara alami. Letakkan gula yang telah dicampur bersama tepung jaging berhampiran dengan sarang semut. Semut yang makan gula tersebut akan mengalami masalah pencernaan. Yang lebih menarik, sifat semut yang suka membawa makanan ke dalam sarang akan menyebabkan koloni tersebut mengalami masalah yang sama

Jika kita lihat pada zaman dahulu terhadap citarasa pengguna lebih gemar menggunakan kemasan lantai rumah jenis jubin yang bersaiz kecil. Tetapi, berbeza dengan pada zaman sekarang yang dilihat kebanyakan orang masa kini lebih gemar untuk menggunakan jubin bersaiz besar sebagai kemasan lantai rumah.

Perubahan citarasa ini sememangnya dapat dilihat ekoran jubin yang bersaiz besar ini sering menjadi permintaan ramai masa kini.

Dalam pada itu, pengarah urusan jenama kumpulan Niro Ceramic, Encik Ian Kok turut mengakui perubahan terhadap citarasa pengguna ini sememangnya berlaku dalam pasaran jubin tempatan pada masa kini.

Maklumnya lagi, jubin yang bersaiz besar sentiasa menjadi pilihan dan permintaan ramai pada masa kini.

“Jika kita lihat pada masa kini, permintaan yang paling banyak adalah kepingan jubin yang bersaiz besar. Contoh, kepingan jubin kami yang saiz paling besar iaitu 5kaki x 10kaki sentiasa mendapat banyak permintaan dan menjadi pilihan ramai.

“Jadi, kita dapat lihat citarasa pengguna masa kini sudah mula berubah. Kalau kita lihat sekarang, saiz 2kaki x 4kaki sudah menjadi saiz biasa dan bukan lagi saiz yang besar lagi.

“Meski begitu, kategori jubin bersaiz yang lebih kecil ini tetap masih ada lagi permintaan daripada pengguna meski perubaahan citarasa orang ramai telah berubah.

Ingin tahu info dan maklumat lanjut mengenai jubin yang menjadi pilihan ramai masa kini, anda boleh saksikan pautan video penuh temu bual bersama Encik Ian Kok di bawah;

Sepintas lalu, ia cuma kelihatan seperti habuk atau debu, dan tidak susah untuk dibersihkan. Lap sahaja dengan kain lembab dan ia akan dengan mudah hilang. Tetapi, selepas beberapa hari ia akan muncul kembali. Degilnya. Jika perkara ini berlaku, kemungkinan besar ia adalah kulat yang menyerang perabot dirumah anda!

Sekiranya anda tinggal di kawasan kelembapan tinggi, seperti di tepi sungai atau hutan, mungkin peratusan perabot anda diserang lebih tinggi, jadi apakah penyelesaiannya?

KENALPASTI KULAT PADA PERABOT

i. Tompok-tompok, pada lokasi yang rawak. Terdapat pelbagai spesis, maka warnanya tidak konsisten. Biasanya jika pada kayu putih, kelihatan tompok hitam, dan pada kayu hitam kelihatan tompok putih atau pun hijau
ii. Bau seperti tanah

Side table ni daripada mula beli masalah dia naik kulat dan kulapuk bahagian bawah. Bila dah bersihkan, bolehlah bertahan 3 hari. Lepas tu naik balik tompok-tompok kuning tu.

Dah cuba macam-maca cara. Dah cuba guna brand D, minyak baby, minyak zaiton, cuka semua tak menjalan. 3 hari akan naik balik kulapuk.

Bayangkan selama 10 tahun jadi member Amway, memang guna Pursue ni. Cuma guna untuk toilet je. Hujung tahun lepas baru tergerak hati nak baca tulisan halus belakang botol.

Oh rupanya, sesuai untuk guna dekat bahagian yang naik kulat dan kulapok. Plus, guna Pursue ni tak perlu sental atau tonyoh pun. Lap guna kain micro fibre je. Terus bersih.

Hari ni dah masuk hari yang ke-10. Serious bersih lagi. Kulat, kulapuk, tompok kuning semua tak naik. Masih suci bersih.

CARA MEMBERSIHKAN KULAT/KULAPAK ;

1. Bancuh pursue. Kalau guna spray botol Amway Home, masukkan air sampai aras 9/1.

2. Masukkan Pursue sampai tanda 500ml. (Ada bahagian tepi botol)

3. Kalau tak ada botol Amway Home, ambil air 500ml. Campurkan dengan separuh penutup Pursue.

4. Spray dekat bahagian kulat atau kulapuk atau kotoran yang menyakitkan mata memandang.

5. Biarkan sekejap dalam 10 minit. Fungsi biarkan sekejap ni supaya Pursue buat kerja. Tak perlulah kita nak menyental.

6. Lepas tu, lap dengan kain microfibre lembap. Memang tak payah nak sental. Senang kerja.

7. Lap sampai semua bersih.

8. Tak perlu bilas ye.

9. Dah bersih semua, spray lagi sekali. Biarkan kering sendiri.

10. Boleh deco dah


DIY Mudah, Si Ayah Bina Minimarket dari Paip PVC Untuk Si Cilik

Sekarang, memang tengah trend ibu ayah DIY kitchen stove untuk anak-anak kan. Ada yang buat dari bekas plastik, meja kayu dan paling kreatif dan habis rajin guna kotak terpakai.

Bahan-bahan:
4 batang PVC sebagai bumbung (ikut keperluan ruang)
2 batang PVC (ikut ketingian tiang yang diperlukan)
2 batang paip PVC 3 inci panjang
2 biji 90 degree penyambung
2 biji 45 degree penyambung
2 biji penyambung “T”
4 biji Hook “U”
1 buah rak buku

1. Sambungkan 4 batang PVC dengan menggunakan penyambung 90 degree dan “T” untuk membentuk bumbung.

2. Untuk membentuk bahagian kaki, sambung batang PVc panjang 3 inci pada bahagian penyambung “T” dan diikuti penyambung 45 degree pada kedua-dua bahagian dan sambung kan kaki.

3. Dengan menggunakan 4 biji hooks bentuk ‘U” sambungkan bahagian atas bumbung pada dinding dengan menggunakan paku atau lebih kemas skru.

4. Untuk menyambungkan bahagian tiang pada rak buku, anda boleh gunakan gam atau cari sambungan tapak yang bersesuaian.

5. Bila struktur dah kukuh, boleh lah letakkan kain sebagai bumbung. Sebelum hamparkan kain menjadi bumbung, Hayley telah menjahit tape bias pada kain dan letakkan bahagian lawan nya pada batang PVC. Jadi bila nak tukar atau cuci, hanya perlu tarik sahaja. Selebihnya, susun aksesori mengikut kreativiti anda.

Kebiasaanya, ladang buah-buahan akan menggunakan baja kimia untuk menggalakkan tumbesaran dan racun kimia bagi mengelak serangga perosak seperti lalat buah dan kumbang. Tapi untuk anda yang ada dusun atau kebun buah sendiri, takkan lah bahan kimia juga menjadi pilihan anda? Apa kata kita berubah kepada sesuatu yang lebih organik dan semulajadi demi menjamin kesihatan yang baik.

Baja organik ini telah diamalkan oleh pekebun Thailand sejak dahulu lagi untuk mendapatkan hasil buah yang oversize. Lagi pun, untuk hasilkan baja buah oversize ini tidak memerlukan bahan yang rumit dan banyak. Berikut resepi untuk hasilkan baja buah oversize.

Bahan-bahan:
3 Kg batang pisang
1 Kg gula merah/molasses
1 botol kecil Yogurt/yakult

Cara-cara:
1. Pastikan anda pilih batang pisang yang masih belum berbuah dan buangkan 2-3 lapis kulit utama. Hiris empulur batang pisang menjadi saiz kecil
2. Masukkan empulur yang telah di hiris tadi di dalam beaks perapan dan masukkan gula merah berserta yougurt
3. Gaul rata keseluruhan bahan dan tutup rapat sebelum di peram untuk tempoh 7 hari
4. Selepas 7 hari perapan, tyapis dan simpai cecair atau baja yang dihasilkan di dalam botol kedap udara

Cara guna:
Campur 50ml cecair atau pati baja bersama 20 liter air tanpa klorin. Semburkan baja organik batang pisang ini pada keselurhan pokok terutamanya bahagian daun sehari sekali sama ada di waktu pagi atau petang.

Tinggal di rumah tidak semestinya selamat. Kebelakangan ini kita sering dikejutkan dengan kejadian rompakan di kediaman. Penjenayah semakin berani bertindak walaupun di siang hari. lantas kita haruslah sentiasa berwaspada dan menjaga keselamatan diri dan rumah. Berikut antara tips keselamatan yang perlu anda ketahui.

1. Pastikan pintu dan tingkap dikunci rapat walaupun di siang hari.
2. Perhatikan kawasan sekitar sebelum memasuki kawasan rumah, pergerakan anda mungkin sedang diperhatikan
3. Simpan nombor-nombor penting untuk kegunaan kecemasan seperti jiran tetangga, pegawai polis kawasan, pondok polis berhampiran, rukun tetangga,  pondok pegawal dan individu terdekat. Letakkan dalam telefon bimbit dan tampalkan juga di tempat yang mudah dilihat.
4. Jika boleh, elakkan anda atau ahli keluarga anda tinggal bersendirian.
5. Simpan dokumen-dokumen penting dan barang bernilai di tempat yang sulit.
6. Pasang selak pintu dari dalam serta alat pengera keselamatan
7. Jangan sesekali memberikan kunci rumah kepada individu yang datang untuk membaiki rumah/paip/sinki atau memasang lampu/kipas dan sebagainya. Pastikan anda memantau kerja-kerja yang dilakukan dan sebaiknya tidak bersendirian.
8. Sebelum mengunci pintu, periksa bahagian dalam rumah – di balik pintu, dalam tandas, dalam almari, di balik langsir, di bawah katil atau di mana-mana bahagian yang meragukan
9. Jangan bukakan pintu rumah/pagar kepada individu yang tidak dikenali/diragui.
10. Penceroboh mungkin menggunakan ilmu sihir. Amalkan ayat-ayat Quran tertentu sebagai pendinding diri. Seorang teman pula mencadangkan agar membela ikan puyu untuk mengelakkan gangguan pukau.

Menjengah ke kediaman semi-D dua tingkat di kawasan membangun Bandar Parklands, Bukit Tinggi ini memberikan pengalaman baru kepada penulis. Terdapat suatu aura yang menenangkan dari taman ini. Pemandangan dan bunyi-bunyian mendamaikan memenuhi sekitarnya menerusi reka bentuk water feature ringkas sebagai focal point terletak di ruang santai menjadi latar belakang yang mendamaikan halwa telinga. Roslin dan suaminya sangat menggemari kehalusan seni bina kayu lalu mendapatkan perkhidmatan NBS Corporation Sdn.Bhd melalui majalah IMPIANA bagi merealisasikan sebuah taman yang diidam-idamkan.

Tanah lapang di kediaman ini pada asalnya berkeluasan hampir 1800 kaki persegi. Kemudian pemilik mengunjurkan sebahagian struktur kediamannya bagi mendirikan sebuah dapur basah di bahagian belakang dan mengunjur ke tepi bilik pelbagai kegunaan di bahagian sisi. Tanah lapang yang diperuntukkan untuk membuat taman merangkumi keluasan hampir 1300 kaki persegi.

Taman kecil berkeluasan hampir 300 kaki persegi di bahagian kiri pintu masuk diserlahkan dengan rekaan decking berukuran 6 kaki lebar daripada kayu cengal bagi mewujudkan sense of welcoming kepada tetamu yang melalui ruang ini sebelum masuk ke dalam kediaman. Oleh sebab ruang ini dihalangi struktur kediaman milik Roslin dan jiran, cahaya matahari tidak dapat mengenai sebahagian tanaman memerlukan peletakan batuan pebbles pelbagai saiz sebagai alternatif penggunaan rumput.

Overhead yang dicipta daripada cengal material sama dengan decking menjadikan ruangan ini lebih luas dan bersatu dengan kediaman. Manakala sebuah kerusi taman yang diletakkan di hadapan muka pintu mewujudkan ruang menunggu yang lebih intim di antara pemilik dan tetamu yang berkunjung. Ia mengubah sudut ini seratus peratus daripada asal yang hanya dijadikan laluan sementara sebelum masuk ke rumah.

Taman kedua di sebelah kanan pintu masuk merupakan kawasan utama yang dititik beratkan dalam reka bentuk taman di kediaman ini. Dengan keluasan 1000 kaki persegi, tanah lapang pada asalnya dihiaskan dengan tanaman dalam pasu berubah menjadi ruang santai yang begitu merehatkan. Tanaman ditanam secara berkelompok dengan pelbagai hierarki di sepanjang perimeter bahagian ini untuk mencipta kehijauan secara maksimum.

Plot penanaman di sudut ini lebih ketara kerana pemilihan tanaman yang pelbagai. Tanaman yang gemar kepada redup dipilih kerana cahaya matahari tidak dapat menembusi sepenuhnya di sudut ini. Antara yang menjadi pilihan adalah Raphis exelsa, Thaumatococcus daniellii dan Trandescantia spathacea ‘Compacta’. Penggunaan batu pemijak buatan simen menjadi penghubung di antara kawasan meletak kereta dan ruang santai utama.

Seterusnya, transisi antara ruang di teruskan kepada decking bersaiz 16 kaki x 14 kaki kayu cengal berbumbung kayu jenis sama. Sedikit perincian ukiran pada kekisi di bumbung menjadikan ruangan ini kaya dengan unsur kayu dan tradisional. Ruang santai ini merupakan ruang utama yang menjadi pilihan pemilik dan pereka. Kehebatan kayu diserlahkan secara maksimum di ruangan ini. Dengan reka bentuk ala kampung, setiap penjuru ruangan ini dikemasi kekisi beranda bagi menunjukkan had laluan.

Binaan pagar sebelum ini dijadikan perimeter bagi membina water feature yang memberikan kesinambungan di antara ruang tamu dan ruang santai tersebut. Dinding water feature didirikan menggunakan batu granit yang disusun secara rawak, kemudian dipasangkan dinding bagi water feature diperbuat daripada natural stone. Rekaan bumbung kayu diteruskan kepada bahagian atas water feature bagi mewujudkan privasi di ruang santai.

Binaan ini terus disambungkan ke kawasan decking dengan kehadiran sebuah kolam ikan koi yang mempunyai aras sama dengan decking. Ruang serba lengkap ini menjadi sebuah tempat eksklusif bagi pemilik berehat kerana reka bentuk separa terbuka bersambungan dengan ruang tamu kediaman. Kekisi pada bahagian bumbung menjadi penyaring udara dan pandangan sesuai dengan konsep santai yang dipersembahkan.

Bagi melengkapi sebuah ruang santai, perabot luar ringkas set meja dan kerusi disediakan biarpun pemilik senang duduk bersila di lantai decking menambah ciri ala kampung di taman ini. Secara keseluruhannya, kombinasi kehebatan kayu dan komposisi tanaman memberikan nafas baru kepada taman sedia ada dan pemilik sekeluarga menghargai kehalusan seni bina dan kepelbagaian material yang dipilih.


Doktor Ini Kongsi 12 Petua Atasi Demam, Batuk Dan Selesema Dengan Cara Alami

Sejak kebelakangan ini, dunia sedang dalam keadaan berjaga-jaga dengan penularan wabak COVID-19 yang telah menjangkiti lebih kurang 50 orang di Malaysia setakat ini (5 Mac 2020, 11.30am). Dengan cuaca negara ini yang tidak menentu, ia telah menyumbang kepada panik masyarakat. Walau sedikit perubahan suhu badan pun sudah cukup untuk membuat seseorang itu pergi ke hospital untuk menjalankan ujian penyaringan. Apatah lagi yang baru pulang dari luar negara, lebih-lebih lagi dari negara yang terjejas teruk oleh virus tersebut.

12 TIPS ALAMI UNTUK BANTU ATASI DEMAM, BATUK & SELSEMA

Memandangkan cuaca agak tidak menentu sekarang ini, di sini saya kongsikan tips alami untuk membantu masalah demam, batuk dan selsema.

Caranya adalah;

1. Minum air bawang putih. Bawang putih ada bahan Allicin, boleh membantu masalah demam, sakit tekak dan selsema.

Untuk mendapatkan khasiat yang banyak, bawang putih perlu dihancurkan atau dipotong-potong, seterusnya dibiarkan selama 10 minit, agar enzim dapat bertindak balas dan menghasilkan bahan berkhasiat Alicin.

Selepas itu barulah ditambah air suam.

Sebaiknya diambil bersama madu.
Dapatkan madu yang asli.

2. Halia adalah herba popular untuk bantu rawat batuk.

Caranya adalah dengan hancurkan halia dan direbus. Jus lemon dan madu boleh ditambah. Pastikan madu asli.

Cara lain adalah dengan kemam halia yang telah dibuang kulit untuk bantu kurangkan batuk.

3. Nenas mengandungi enzim bromelain. Enzim ini bantu cairkan kahak dan kurangkan batuk.

4. Minum madu asli – Madu asli sangat membantu masalah sakit tekak dan batuk. Terdapat kajian menunjukkan ia lebih berkesan berbanding ubat moden yang mengandungi dextromethorphan.

5. Minum yoghurt atau madu kelulut – Lactobacillus adalah bakteria baik yang boleh membantu sistem penghadaman dan masalah batuk. Bakteria baik ini banyak dalam yoghurt dan kajian terkini menunjukkan lactobacillus banyak juga dalam madu kelulut.

6. Terdapat juga kajian menunjukkan kombinasi madu dan kopi boleh bantu kurangkan batuk

Banyakkan berdoa memohon kesembuhan. Allah berfirman dalam Al Quran;

“Dan apabila kamu sakit maka Dia (Allah) yang menyembuhkan” Surah Ashshu’ara’ ayat 80

Dapatkan MADU ASLI

7. Limau nipis dan lemon membantu merawat batuk dengan mengurangkan radang. Kulit limau tinggi bahan berkhasiat neohesperidin berbanding jus. Caranya adalah dengan menambahkan madu asli pada kulit limau yang dihancurkan dan ditambahkan jus. Minum sedikit-sedikit sehingga sembuh. Limau nipis lebih berkesan berbanding kasturi untuk masalah batuk.

8. Bawang merah adalah antara sumber yang mudah didapati untuk bantu kurangkan batuk. Caranya adalah dengan memotong dan hidu bau bawang tersebut.

9. Bahan meruap mint (Mentha piperita) juga boleh bantu kurangkan batuk. Caranya adalah dengan meminum teh mint, tetapi sebelum itu perlu hidu wap nya kerana bahan aroma boleh bertindak sebagai antibakteria/antivirus

10. Kunyit secara semulajadinya mengandungi bahan kurkumin. Ia juga membantu kurangkan batuk terutamanya jenis batuk tanpa kahak. Caranya adalah ambil sedikit kunyit bersama madu dan diminum.

11. Kumur-kumur dengan air garam – disediakan dengan melarutkan sesudu garam dengan secawan air suam

12. Rendam 1 atau 2 kayu manis dalam segelas air panas dan minum sedikit-sedikit. Kayu manis juga membantu masalah diabetis

Selamat mencuba dan dapatkan nasihat Doktor anda.

Pilihan warna biru mampu serlahkan seri dapur. Dapur yang sempurna bak dalam Pinterest ini pastinya menjadi dambaan setiap kaum wanita. Ruang dapur cukup penting untuk sebuah rumah. Jika tidak mempunyai ruang dapur yang selesa minat memasak pun mula la berkurangan.

Kabinet warna biru? Cantik ke? Selalunya bila bercakap soal kabinet dapur warna kayu , putih, krim , hitam atau hijau menjadi pilihan. Bagaimana pula dengan biru? Tidakkan ia nampak janggal dan lucu? Tanggapan anda itu salah sebenarnya kerana pereka kini mereka bentuk dapur dengan pelbagai gaya dan mempunyai personaliti tersendiri. Dari reka bentuk tradisi ke moden, anda kini boleh menikmati sbuah dapur dengan warna biru yang cantik.

Selalunya kediaman moden yang ringkas lebih menarik dengan rona ini. Tetapi kini dengan kemasan matte , biru dilihat lebih cantik dan unik. Anda yang gemar aksesori putih sememangnya cukup cantik menikmati gaya seumpama ini. Malah biru juga sesuai bagi kediaman kecil .

Kini terdapat banyak aksesori dapur seperti pembancuh kek, peti sejuk dan spatula di sediakan dalam rona menarik seumpama ini. Inilah masa anda mencuba sesuatu yang baru dan menyegarkan. Simple-simple je di IMPIANA…

Tangga rumah ‘biasa-biasa’ bila pasang dinding ‘shiplap’ auto nampak mewah. Bahagian dinding terutama di ruang tamu pastinya kelihatan hambar dan membosankan jika dibiarkan kosong. Dinding yang menjadi titik tumpuan itu perlu diberi perhatian kerana ia boleh mengubah suasana sesuatu ruang.

Selain kertas dinding pelbagai warna dan corak, trend dekorasi terkini adalah memasang ‘shiplap.’ Ia adalah salah satu alternatif hiasan dinding untuk ruang bagi menampakkan kelainan dengan gabungan cita rasa rustik dan vintaj.

Walaupun kelihatan unik dan mewah tetapi kos sertacara memasangnya tidaklah serumit mana. Lapisan papan perlu disusun bertingkat dengan sedikit jarak di antara setiap satunya.

Projek shiplap di bahagian sisi tangga. Bahagian paling mencabar nak dapatkan shape gerigi tangga tu mmg kena sabar sabar sabar dan teliti…

Sebanyak 38 keping shiplap dengan tebal 6 mm saiz 150 mm X 4 kaki telah digunakan.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Setelah bermacam-macam cara dan petua hapuskan lipas yang dilakukan, pemuda ini mendapat tip paling berkesan dari neneknya sendiri!

Hanya dengan menggunakan TIGA bahan dapur yang boleh didapati di kedai runcit, Muhammad Ridhwan Abdul Rashid telah berjaya menangkap lebih 30 ekor lipas dengan percubaan pertama.

Bahan Yang Di Perlukan :

Campurkan ketiga-tiga bahan tadi dalam satu bekas dan letak di dalam kereta.
Biar semalaman dan bersedia untuk lihat keberkesanan petua nenek! Keesokan hari mesti anda boleh lihat berpuluh-puluh lipas yang telah mati terapung dalam bekas tersebut.